open-index/open-wikipedia-markdown huggingface dataset:
劉俐

**劉俐**（，）係香港無綫電視前女藝員，2008年加入無綫電視，出道作係綜藝節目《耳分高下》 「Sing之天使」嘅角色「藍莓」，之後拍過唔少電視劇，到2014年底約滿後無再續約，而家主力打理自己點心舖嘅生意。

## 簡介
劉俐12歲時隨家人從福建武平嚟到香港定居，中學一至四年級就讀於新亞中學（2002年至2006年），至中學五年級轉至崇正中學後於2007年畢業。佢入讀前者期間曾經參與校內嘅劇社活動，亦曾經獲得校外比賽如「第15屆閱讀嘉年華」話劇比賽及「愛滋新角度創意競技劇場」話劇比賽冠軍。另外，佢係學校鼓樂團團員，曾經喺2003年至2004年度香港鼓樂節中獲得「活力鼓令24式」比賽中級組最佳演繹獎。劉俐初中就做兼職模特兒，之後轉全職。中學畢業就去參加電視節目《耳分高下》而走入娛樂圈，2019年加入全職保險行業，任職友邦保險財務策劃顧問。而淡出電視業前，就投資觀塘點心鋪。

## 演出作品
### 電視劇（[[無綫電視]]）
#### 2009年
*《南華夢飛翔》飾啦啦隊隊員
*《畢打自己人》飾美味天使

#### 2010年
*《情人眼裏高一D》飾美女
*《談情說案》飾 Rachel
*《女人最痛》飾 Fion
*《天天天晴》飾鋼管舞學員
*《依家有喜》飾藍莓

#### 2011年
*《你哋我哋佢哋》飾 Sandy
*《Only You 只有您》飾新娘
*《洪武三十二》飾如煙
*《誰家灶頭無煙火》飾 Abby
*《花花世界花家姐》飾羅詩韻
*《荃加福祿壽探案》飾 Apple
*《結·分@謊情式》飾女客人
*《我的如意狼君》飾露露

#### 2012年
*《換樂無窮》飾 Ruby
*《結·分@謊情式》飾 Jenny
*《4 In Love》飾 MiMi
*《拳王》飾 KaKa
*《耀舞長安》飾貞
*《愛·回家》飾 Mei Mei （第2集、第202集）、 Victoria （第148集）、高寧
*《心戰》飾酒客
*《護花危情》飾 Lily
*《回到三國》飾美女（第1集）
*《怒火街頭2》飾 法庭書記
*《造王者》飾溫子君
*《巴不得媽媽...》飾美女
*《幸福摩天輪》飾斌女友（第20集）

#### 2013年
*《法網狙擊》飾歐陽美（ Phoebe ）
*《神探高倫布》飾年輕姑娘（第7集）
*《金枝慾孽貳》飾歌姬煙
*《情越海岸線》飾 Ada
*《衝上雲霄II》飾梁依迪（ Edith ）
*《情逆三世緣》飾選美佳麗
*《On Call 36小時II》飾 Crystal

#### 2014年
*《叛逃》飾啤酒女郎（第3集）
*《愛我請留言》飾 Jenny
*《廉政行動2014》飾思思（單元三）
*《寒山潛龍》飾夏蓮
*《載得有情人》飾 Jo Jo
*《大藥坊》飾小露（ Rose ）
*《再戰明天》飾 CoCo

#### 2015年
*《四個女仔三個BAR》飾藍晶晶
*《衝線》飾 Tina Fong
*《水髮胭脂》飾 Lily

#### 2017年
*《流氓皇帝》飾武德保菲

### 電視節目（[[無綫電視]]）
#### 2009年
*《耳分高下》 Sing 之天使 - 「藍莓」
*《美女廚房》美味天使 - 「藍莓」

#### 2010年
*《飲食天王頒獎典禮2010》
*《千奇百趣香港地》喺大獎賞中出現
*《荃加福祿壽》第7集

#### 2011年
*《街坊廚神》助手
*《福祿壽大假光臨》聖誕女郎

#### 電影
*2010年《72家租客》飾貴賓房電話推銷員（彩虹）
*2011年《我愛香港》飾1987年夜總會舞小姐
*2011年《勁抽福祿壽》飾靚模
*2014年《單身男女2》飾（張申然）金融女友
*2016年《三人行》飾護士

### 其他
*徐浩 MV （半分鐘、 Bad Girl ）
*方力申 - 月全蝕 MV

### 寫真集
* 《Tastes of Angels》
* 《Heart beat recording Kibby Rosella》

## 參考

## 出面網頁
*個人官方專頁
** 
**
白蘭氏

**白蘭氏**（**Brand's**）係星架坡健康食品牌子，最出名係整雞精，佢嘅樽裝即食燕窩亦出名。白蘭氏個名就係嚟自西方頭一個發明雞精嘅英國御廚H. W. Brand。
耳分高下

《**耳分高下**》（）係香港無線電視遊戲電視節目，《味分高下》續作，由庾澄慶、鄧健泓主持，蘇強文旁述，內容係請藝人上去玩同聽覺有關嘅遊戲。節目喺2009年2月2號到3月13號，逢禮拜一到五香港時間晚上22:30-23:00喺翡翠台同高清翡翠台首播。

## Sing之天使
節目有八位「Sing之天使」助手，都係用生果做名：
*劉俐（藍莓）
*徐詩敏 （布冧）
*林婉霞（雪梨）
*陳艾壎（水蜜桃）
*郭穎橋（菠蘿）
*王淑玲（香蕉）
*陳蕊蕊（柑桔）
*李婷（檸檬）
廣州藝術博物院

**廣州藝術博物院**（；）簡稱**廣州藝博院**（）；第個名係**廣州美術館**（）；佢係中國廣東省廣州市嘅一間喺華南地區入面嘅大型多功能綜合性藝術博物館，喺越秀區嘅麓湖路入面，麓湖公園南邊嘅橫枝崗地區嗰度。呢間嘢重係廣州市嘅愛國主義教育基地。

## 介紹
喺1957年，嗰時嘅朱光市長就提出喺呢度成立間美術博物館，結果俾廣州市政府批准咗，變成成個中華人民共和國入面，最早成立嘅其中一間美術博物館。新藝博院2000年9月開幕後同時保留返「廣州美術館」嘅牌，即係一套人馬兩塊牌同時運行。原仲元圖書館建築交畀廣州博物館作為分展區使用到而家。

呢間嘢有差唔多40000㎡嘅建築面積，入面有4層樓（地上3層樓、地下1層樓），有好多條扶手電梯同樓梯連住。

## 㔷埋咗嘅珍寶
呢間嘢入面有好多展覽嘅設施同時，重㔷埋咗成幾萬件歷代藝術珍藏品。而珍藏品方面包括咗國畫、書法、油畫、版畫、水彩畫、水粉畫、漫畫、雕塑，甚至連唐卡、銅器、陶瓷同埋剪紙等工藝品都有收埋嚟呢度，尤其係嶺南地區嘅書畫作品係最多嘅。其實連中國內地比較珍貴嘅文物都喺埋度。

## 館區
呢間博物館嘅館區方面，分別有以下呢啲展覽館同雕塑展區：

## 舊館
館址原先喺越秀區越秀山上面嘅五層樓隔離。棟樓嘅前身係**仲元圖書館**（），1927年由國民黨元老——李濟深負責話起，建築師楊錫宗嚟負責設計，起到1930年先至起好。仲元樓借鑒咗北京故宮嘅文華殿嚟整。而大樓後面重整咗畫廊出嚟，入面重整咗高劍父紀念館同陳樹人紀念館呢兩間分館。喺而家嚟講，入面有300幾平方米嘅大廳同100幾平方米嘅名人畫廊。而廣場前面嘅五星崗環山碑廊就喺1987年起好，入面整咗118立方米嘅從晉到清嘅名人書法刻石響度；而1998年重喺間嘢嘅東邊繼續起碑廊，重整咗58立方米嘅《尺素遺芬》刻石出嚟。

## 附近嘅交通
*巴士：
*:麓湖公園（藝博院）站、橫枝崗站
*地鐵：
*:：小北站（C出入口行13分鐘路程）

## 出面網頁
*官方网站

類:廣州博物館
王嫣辰

**王嫣辰**（，），以前叫**王淑玲**，係前香港無線電視女藝員，2008年加入無綫電視，出道作係綜藝節目《耳分高下》「Sing之天使」嘅角色「香蕉」，之後拍過唔少電視劇，到2013年底同約滿後並唔再無綫續約。
陳蕊蕊

**陳蕊蕊**（，），藝名**蕊蕊**，係香港歌手、前香港無線電視女藝員，2008年加入無綫電視，出道作係綜藝節目《耳分高下》 「Sing之天使」嘅角色「柑桔」，之後轉行做歌手，2014年同另外三位女星合組組合HunterZ。佢男朋友係藝人金剛。

## 演出

### 電影
*2020年：《母夜叉》 飾 Sita（劉夫人）
味分高下

《**味分高下**》（）係香港無線電視遊戲電視節目，由庾澄慶、鄧健泓主持，鄭麗麗旁述，內容係請藝人上去玩同味覺同嘢食有關嘅遊戲。節目喺2007年8月28號到10月19號，逢禮拜一到五香港時間22:30-23:00喺翡翠台同高清翡翠台首播。之後有續作《耳分高下》。

## 味之天使
節目有八位「味之天使」助手，都係用生果或者嘢飲做名：
*周麗欣（士多啤梨）
*張韋怡（啤梨）
*何卓瑩（蘋果）
*鄭瑩瑩（橙）
*賈曉晨（梳打）
*陳蔚而（奶茶）
*麥皓兒（忌廉）
*陳宛蔚（雜果賓治）
陳宛蔚

**陳宛蔚**（，，錯寫**陳苑蔚**）係香港電視網絡女藝員、前香港無綫電視女藝員，2007年選香港小姐唔入圍，跟住加入無綫電視，出道作係綜藝節目《味分高下》「味之天使」嘅角色「雜果賓治」，之後拍過唔少電視劇，到2012年跳槽到香港電視網絡。

佢喺2015年10月8號同前無綫電視監製錢國偉結婚，2018年2月生咗個女Abby。

佢細妹嫁咗畀湯家驊個仔。

## 參考
一擲千金

《**一擲千金**》（；）係荷蘭原創嘅遊戲電視節目，世界各地都有電視台買版權製作。香港同星馬地區用嘅名「一擲千金」嚟自同名成語。

## 玩法基本
呢個遊戲其中一個玩法係咁：一開始，莊家會展示一批神秘箱畀參加者睇，同時亦會列出獎品池入面所有可能嘅金額。不過，雖然每個金額都對應住某個箱，但參加者並唔知道邊個金額屬於邊個箱。參加者首先要喺眾多神秘箱之中挑一個，但暫時唔會知入面實際有幾多錢。之後，佢就要逐一打開其餘啲箱；每次揭開一個箱，就會見到入面嘅金額，而嗰個金額同時會喺獎品池名單上被剔除，即係話參加者可以確認嗰筆錢並唔屬於自己揀嗰個箱。過程中，莊家會間唔中提出現金交易，參加者要決定係收下莊家嘅交易金額，定係繼續堅持開箱。去到最後，如果所有箱都逐個揭開晒，參加者就會攞到自己一開始所揀嗰個箱入面嘅金額。

### 荷蘭原創版

### 澳洲版

### 英國版

### 美國版

### 中國大陸版
#### 《動感秀場》第一季
以下所有金額均以積分點計算。

## 解法技巧

喺呢個遊戲入面，期望值起到重大作用，因為參加者可以計自己個箱內有嘅獎金嘅預期值。計法係：
:EV = \frac{\sum \text{剩  餘  獎  金}}{\text{剩  餘  箱  數}}
如果莊家提出嘅交易金額低過呢度計到嘅期望值，玩家理應要拒絕交易，因為佢個箱入面價值理論上比較高。相反，如果莊家提供嘅金額高過期望值，玩家就理應要接受交易，確保獲利。例如假設參加者玩到淨低五個箱，而淨低嘅金額分別係 $1, $10, $50, $1,000 同 $100,000，噉佢哋可以計吓期望值：
:EV = \frac{1 + 10 + 50 + 1000 + 100000}{5} = 20,212
假想莊家出價 $15,000，理論上玩家應該拒絕。

## 各地版本
*荷蘭：一擲千金 (荷蘭)
*英國：一擲千金 (英國)
*美國：一擲千金 (美國)
*香港：一擲千金 (香港)
*馬來西亞：一擲千金 (馬來西亞)
*星加坡：一擲千金 (星加坡)
*台灣：平民大富翁
*中國大陸：愛唱才會贏

## 註釋

## 引咗
一擲千金 (香港)

《**一擲千金**》（）係香港無線電視遊戲電視節目，荷蘭遊戲電視節目《一擲千金》香港粵語版，一共有三輯，第一輯由許冠文主持，2006年10月29號到2007年1月21號晚9:30-10:30首播。第二和第三輯由張堅庭主持，於2007年4月22號到2008年2月17號晚8:30-9:30（2007年11月4號開始改做9:00-10:00）首播，最後一集由許冠文主持，張堅庭參賽。

## 寶箱
有26個寶箱，最少1蚊港紙，最多三百萬港紙。

## 千金小姐
每集節目有26個「千金小姐」助手拎寶箱，三輯入面出過42個千金小姐：

*張雪芹
*林佳蓉
*沈可欣
*周家怡
*曾瑞珊
*謝兆韻
*孫慧雪
*張莉莉
*陳敏芳
*黃瑩
*李斯庭
*黃卓慧
*何慕琪
*阮兒
*傅韻如
*曾愛媚
*徐玟晴
*吳幸美
*伍濼文
*龔茜彤
*謝珊珊
*周寶霖
*黃淑君
*曾琬莎
*何婷恩
*傅千盈
*陳文靜
*岑潔儀
*邱詠恩
*陳丹丹
*沈穎婷
*蔡考藍
*李穎芝
*鍾鈺精
*周沂
*梁麗瑩
*鍾禧文
*殷櫻
*周瑩
*雷恩
*梁珈詠
*夏竹欣


## 趣事
其中一位參加者游莨維（Joe）因為最後只係贏到1蚊而喊晒口，重畀人叫做「1蚊Joe」，無綫電視見佢引起觀眾迴響，就同佢簽約做藝員。

類:無綫電視遊戲節目
智利酒棕櫚

（學名：*Jubaea chilensis*）係棕櫚科棕櫚屬嘅常綠喬木。喺南美洲嘅西南邊大概喺南緯32度到南緯35度嘅科金博大區南部、巴爾帕拉伊梭大區、聖地亞哥首都大區、奧軒芝斯大區同埋馬烏利大區北部搵到，佢重係智利中部地區入面，細範圍出現嘅特種類植物。雖然話智利當地好多人都以為復活節島入面已經冇嗮嘅復活節島棕櫚都係呢啲樹木屬入面，但而家佢哋都係唔同屬嘅。呢種植物喺智利當地啲人都好錫佢㗎。佢重係世界上最高嘅室内植物。

## 用途
智利酒棕櫚嘅樹汁可以整酒、蜜糖或糖粉；硬果仁可以食得，味道幾香下；葉可以用嚟扱住屋頂或整籃、草蓆同風帆。熟飯可以做木材，用嚟整木筏。

## 連出去
### 中文文獻
* 智利酒棕榈 廣西药用植物園
* 智利酒棕榈 暨南大学生物学野外学习
* 智利酒棕榈 天天排行

### 外文文獻
*''Jubaea chilensis'' species profile from Royal Botanic Gardens, Kew
*Pictures and information from grower
*''Floridata'': Jubaea chilensis; description and places in Europe where it has been introduced
*Philip W. Rundel (2002) The Chilean Wine Palm
*Palm & Cycad Society of Australia: ''Jubaea chilensis''
*Cultivation in northern Europe

## 註

類:棕櫚屬
類:四季常綠植物
類:喬木
類:蜜源植物
類:硬果
類:木材
類:植物之最
魚峰

**魚峰**係中國廣西柳州一區，面積98平方公里，人口21萬。2020年中國南方水災期間，魚峰區雒容鎮雒容市場一片汪洋，浸到店面一半。

## 攷
陽朔

**陽朔**（；）係中國廣西桂林一縣，面積1428平方公里，人口31萬。


Yangshuo-02-Kreuzung-2012-gje.jpg
Yangshuo-Weststrasse-38-2012-gje.jpg
Yangshuo-Markt-70-Khaki-2012-gje.jpg
Yangshuo-Li-Fluss-05-2012-gje.jpg
Yangshuo-38-Huegel mit Pavillon-2012-gje.jpg
Yangshuo-Mushan-42-Begegnung-2012-gje.jpg
Yangshuo-Mushan-30-Schuppen-2012-gje.jpg
Yangshuo-Impression Sanjie Liu-36-2012-gje.jpg
Yangshuo-Impression Sanjie Liu-50-2012-gje.jpg
龍圩

**龍圩**（圩係墟嘅簡筆，；）係中國廣西梧州一區，面積981平方公里，人口30萬。
岑溪

**岑溪**（；壯語：**Cinzhih**）係中華人民共和國廣西壯族自治區直接管轄嘅縣級市，而家由梧州市代為管理，喺廣西東南部、兩廣交界，面積2,783平方公里，有93.00萬人左右（2016年）。岑溪有「中國花崗岩之都」、「中國古典三黃雞之鄉」、「中國長壽之鄉」、「中國觀賞石之鄉」、「中國玉桂之鄉」之稱。

## 政區
岑溪管轄14個鎮：岑城鎮、糯垌鎮、誠鎮、歸義鎮、筋竹鎮、大業鎮、梨木鎮、大隆鎮、南渡鎮、馬路鎮、三堡鎮、波塘鎮、安平鎮同埋水汶鎮。
海城區

**海城區**（；）係中國廣西北海嘅市轄區，係北海嘅行政中心，係市府嘅駐地，面積141平方公里，2016年人口37萬。區府駐中街街道嘅北部灣大道。

海城喺北海所在半島嘅西南部，北面係合浦，東面係銀海區，喺海上南面隔住海南，西面係越南海界。海城嘅轄地分兩部分，大陸同海島，大陸即係北海半島北岸，海島喺半島南邊，有潿洲、斜陽兩個島，其中潿洲係廣西最大嘅島。

## 史
海城係北海舊城所在，「海」指嘅係北部灣，而佢嘅城區就喺北部灣邊。北海同外界交流嘅歷史好耐，留低咗英、法、德三國喺呢度嘅領事館遺址；而起於1883年嘅北海老街長1.44公里，係嶺南直線最長嘅騎樓街，稱做百年西洋街，而家係全國重點文物兼4A級景區。

海城區喺1984年建立。1990年7月21號，原屬郊區嘅地角鎮以及西塘鄉22條自然村、高德鎮嘅1條村劃入海城，同時地角由鎮改街道；1994年12月17號，將原屬郊區嘅潿洲鎮、高德鎮嘅8條村同5個居委、西塘鎮嘅3條村劃入海城，而海城嘅3個居委（大墩海、南澫、新村）劃畀銀海；1996年7月，高德入咗海城，改名爲靖海；1998年4月，設驛馬鎮；2005年6月21號，驛馬由鎮改街道，靖海由鎮改街道，恢復名爲高德。

## 政區
海城轄7條街道、1個鎮，再往下有19條村、45個社區：
*街道：中街街道、東街街道、西街街道、海角街道、地角街道、高德街道、驛馬街道
*鎮：潿洲鎮

## 攷
合浦

**合浦**係中國廣西北海一縣，面積2380平方公里，人口93萬。

成語「合浦珠還」嘅故事背景就係喺合浦。

類:北海政區
東興

**東興**係中國廣西防城港一隻縣級市，面積541平方公里，人口21萬常住。

## 行政
東興下低轄三隻行政鎮，分別係東興鎮、馬路鎮撈江平鎮。
 



## 地理
東興係一隻邊境城市，在中越邊境界河北崙河北面，對望對面河座越南城市芒街。北崙河跟東興-芒街笪埞分椏，一條跟南便過，穿過芒街城出到北部灣；一條跟東便出東興城區分兩椏，北椏照舊係北崙河、界河，佮羅浮江出海，南椏在越南、喊做綠林江（），向東南流出海。另外主要江水仲有江平江，跟江平出海落珍珠港、落北部灣。

地勢上，東興南部臨海、臨河啲埞平平，中部有噻尐細山，北便近十萬大山。南便、東便啲村鎮在濱海平原上高，北便村鎮（包括馬路鎮街上）散佈在山麓、山谷裏頭。

## 民族
東興分佈有漢族（白話、𠊎）、京族、壯族（南壯）等。其中東興係中國主要噶分佈地畀京族（），京族人分佈在江平鎮南便㞘噶京族三島上高。啲人係遷跟海防塗山來，在16世紀，定居在巫頭、澫尾、山心三隻島上高，所以得喊做京族三島。京族着認為係中國最有錢噶少數民族之一，因為臨近越南得食香在外貿上高。

## 語言
東興講欽廉地區白話（東興白話、江平白話等等）多，𠊎人講𠊎話多。京族人講越南話，喊做防城京族話，有尐發音撈河內越南話有區別，但撈其他一尐北越越南話方言有似噶；有噻尐發音撈詞彙借有跟江平白話來。壯族（南壯）講南壯話，即東興壯話。

## 旅遊景點

### 大清國一號界碑
隻界碑在竹山，在北崙河出海口。因為大清界係計跟海邊開始，所以喊做一號界碑。上高兩面各自寫有「光緒拾陸年貳月立 大清國欽州界 知州事李受彤書」戥「大南」（越南）。

### 京族三島
京族三島係啊三隻島，16世紀跟越南來噶京族人住住噶。而今已經着開墾撈着泥沙壅到合併成一隻半島連到江平鎮，建有公路、開有巴士線通到江平。京族三島畀有一隻機會畀啲人得近距離接觸京族社會文化。街上噻時見得到中越雙語文字，仲建有一座博物館喊做「東興京族生態博物館」，記錄有京族噶歷史、語言、民俗之類噶嘢，裏頭噻時有獨弦琴演出。

### 金灘
金灘係在京族三島最南𪐀近海啊迾埞，得名跟啲沙顏色顯金色來。

### 陳公館
陳公館係陳濟棠噶舊居，建在1920年左右。係一座西式別墅，建有炮樓在。

### 羅浮天主堂
即羅浮恆望天主堂，建在1832年，在東興鎮東北近羅浮江，係一座兩𤗲噶西式教堂，矮躉矮躉噶。教堂正面底樓係三隻拱門、有蔭有廊，二樓有一隻圓花窗比較精美，教堂兩便有扶壁撐到。

## 睇埋

* 芒街

## 考

* 東興市地方誌辦公室, 《東興市誌》, 2016.
桂平

**桂平**係中國廣西貴港一市，古稱「潯州」，面積4074平方公里，人口172萬。

## 語言
### 粵語
桂平主要講粵語。市區口音（潯州白話/桂平白話）屬邕潯片，爲其代表口音之一。潯州白話基本咸凡繼承到清初廣州音音係（分韻音係），保留日以、精照、泥來、影疑對立。下底鄉鎮多使勾漏粵語。

### 閩語
除開粵語，桂平亦分佈有閩語，多爲閩南語泉漳片。
隆林

**隆林**係中國廣西百色一各族（苗族、彝族、仡佬族）自治縣，面積3542平方公里，人口35萬。
鍾山

**鍾山**（；壯話：**Cunghsanh**）係中國廣西賀州一縣，面積1472平方公里，人口42萬。
富川瑤族自治縣

**富川瑤族自治縣**，係中國廣西賀州一瑤族自治縣，面積3273平方公里，人口39萬。
秀英區

**秀英區**（），簡稱**秀英**（），係中國海南海口一區，面積512平方公里，人口25萬。
天涯區

**天涯區**（）係中國海南三亞一個市轄區，面積944平方公里，人口大約36萬。

## 風景名勝

* 天涯海角
* 西瑁洲
* 三亞灣
屯昌

**屯昌**係中國海南一縣，面積1232平方公里，人口27萬。

## 政區
屯城鎮、新興鎮、楓木鎮、烏坡鎮、南呂鎮、南坤鎮、坡心鎮、西昌鎮、國營中建農場同埋國營中坤農場。
臨高

**臨高**係中國海南一縣，面積1317平方公里，人口47萬。

## 文化
臨高居民大多數係臨高人（又都分佈有喺隔籬澄邁），着劃分為漢族一支。啲人講噶係臨高話，屬壯侗語系。 臨高話着認為佮吉兆話喺湛江吳川嘅有拏褦近。

## 考
白沙

**白沙**可以係：
* 白沙黎族自治縣：中華人民共和國海南一黎族自治縣
* 白沙先生／陳白沙：陳獻章，大明理學者，因為住過白沙村，所以人稱白沙先生、陳白沙
* 白沙道：香港銅鑼灣一馬路，街名係紀念陳獻章
* 白沙洲：島名，有幾個
* 白沙灣：灣名，有幾個
* 白沙街道：街道名，有幾個
* 白沙路：路名，有幾個
* 白沙頭：舊時香港一島，近新界船灣淡水湖南面
* 白沙灣懲教所：香港懲教署轄下一中度設防懲教所，喺赤柱
* 白沙瓦：又譯佩沙華，巴基斯坦西北邊境省一城
天涯

**天涯**喺字面解釋嚟講，就係「好遠好遠嗰埞」噉解。佢重可以係：

## 景區
* 天涯海角：海南島嘅一個景區。

## 音樂
* 天涯 (任賢齊單曲)：臺灣歌星——任賢齊唱嘅一首單曲，喺1997年發佈。
* 天涯 (愛樂團單曲)：大陸樂隊——愛樂團唱嘅一首單曲，喺2005年發佈。

## 網站
* 天涯社區：中國嘅一個虛擬網絡社區。

## 政區縣
* 天涯區：海南省三亞市屬下嘅一個政區。
* 天涯鎮：海南省三亞市屬下嘅一個鎮。

## 雜誌
* 天涯 (雜誌)：中國內地嘅一本文學雜誌。
光油

**光油**，又叫**凡立水**，係髹或者噴響木或者某啲藝術作品表面，用嚟保護佢同令佢更好睇嘅物料，可以防水、防蟲蛀。由於髹咗之後表面會立立令（反光），所以就叫「光油」，而「凡立水」就係英文嘅音譯。

藝術用嘅光油有啲並唔反光，叫啞光油。視乎畫作用咗乜嘢物料，髹或者噴咗光油之後可能會搞到顏色變咗，所以畫家可能要畫嗰陣用錯嘅顏色畫，等噴咗光油之後啲色變返啱，又或者決定唔用光油。用光油嘅藝術品並唔一定係畫，某啲類形嘅雕塑亦可能會用光油。
## 睇埋
*力架
*司拿
*油漆
*固定劑
## 攷
底漆

**底漆**，又叫**底油**，係種漆油，髹油之前要髹咗佢先，可以令之後髹面頭嗰朕漆油嘅黏附力好啲。為咗少啲影響面頭漆油嘅色水，底漆多數都係白色。
松節水

**松節水**係種化學品，主要成份係萜烯，多數由松樹樹脂提煉。佢係其中一隻私那，可以稀釋油漆。

## 睇埋
*松節油
油轆

**油轆**，或者寫做**髹轆**，係髹油用嘅架撐，比起用油掃髹，用油轆髹可以令油漆髹得更加均勻。
香港聖母無原罪主教座堂

**聖母無原罪主教座堂**係天主教香港教區主教座堂，1888年開始用，喺香港島中環堅道16號，係香港一級歷史建築。佢嘅建築風格係哥德復興式，用磚石砌。

座聖堂嘅前身喺威靈頓街同砵典乍街交界處，喺1843年起好，但喺16年後嘅1859年燒咗。現時嘅聖堂喺1883年奠基，並喺1888年落成啓用。佢喺香港戰役期間受損，但喺隨後嘅日治時期並冇受到進一步破壞。2010年，古物諮詢委員會評定佢做一級歷史建築。
皇后行

**皇后行**（英文**Queen's Buildings**）係香港一座拆咗嘅建築物，1899年開始用，喺香港島中環皇后像廣場西面，到1963年拆咗，原址起香港文華東方酒店。皇后行建築風格係新古典主義。

## 睇埋
*太子行（太子大廈）
*於仁行（遮打大廈）
*香港會大樓（香港會所大廈）
太子大廈

**太子大廈**係香港置地旗下一座寫字樓，喺香港島中環遮打道10號。呢座樓有兩代，第一代叫**太子行**，1904年開始用，到1963年拆咗；第二代1965年起好。太子大廈有一個六層高嘅商場，叫做置地太子（英文：Landmark Prince's）。

## 睇埋
*皇后行
*於仁行（遮打大廈）
*香港會大樓（香港會所大廈）
士力水

**士力水**，又叫**工業酒精**、**工業火酒**，係工業專用嘅酒精，入面有乙醇成份，但為咗唔會畀人當咗做酒飲，會落埋小量有毒嘅甲醇、有臭味嘅火水同埋染料（通常紫色）。
東華義莊

**東華義莊**係香港一座義莊，由東華三院搞，1875年開始用，喺香港島薄扶林沙灣大口環道9號。喺2010年4月16號被評為香港一級歷史建築。
香港會所大廈

**香港會所大廈**係香港會總部，喺香港島中環昃臣道1號。呢座樓有三代，舊時叫**香港會大樓**，第一代喺皇后大道中近德己立街口到雲咸街口，1846年開始用，到1897年拆咗；第二代搬到現址，1897年起好，到1981年拆咗；第三代1984年起好。

## 睇埋
*皇后行
*於仁行（遮打大廈）
*太子行（太子大廈）
香港錫克廟

**香港錫克廟**，又叫**灣仔錫克廟**、**灣仔錫克教廟**、**皇后大道東錫克廟**，係香港嘅錫克教廟，1901年開始用，1938年同2003年都做過改建同加建，喺香港島灣仔皇后大道東371號，1990年被列爲三級歷史建築，2010年5月17號改列爲二級歷史建築。

## 出面網頁

* 
* 
* 
* 錫克廟 | 香港旅遊發展局

類:香港二級歷史建築
類:香港廟宇
類:灣仔
舊山頂餐廳

**舊山頂餐廳**係香港一座餐廳建築，1901年開始用，嗰時係轎伕休息室，1947年開始改做餐廳。間屋喺香港島太平山爐峯峽山頂道121號，係香港二級歷史建築。
香港玫瑰堂

**香港玫瑰堂**，又叫**九龍玫瑰堂**、**尖沙咀玫瑰堂**，係天主教香港教區一座教堂，1904年開始用，喺九龍尖沙咀漆咸道南125號，係香港一級歷史建築。
井邊巷

**井邊巷**（），以前叫過做**井頭巷**（），係中國廣東省廣州市嘅一條唔係幾顯眼嘅街道，喺越秀區嘅光孝路差唔多去到西門口嗰邊。呢條街道係一條掘頭巷，好似個「丫」字噉。以前明朝羊城八景之中嘅「琪林蘇井」就係喺呢度附近。

## 「琪林」同「蘇井」
羊城八景講嘅「琪林」同「蘇井」，實際係有一個典故，因為呢度曾經有間嗌「元妙觀」嘅古代建築響度。其中「琪林」就喺妙觀入面嘅琪林門，「蘇井」就係蘇軾喺呢度嘅慶典挖過嘅井。

## 睇埋
* 元妙觀
* 凈慧體校

## 攷
* 消失了的元妙观 羊城晚报 （2013-08-17）
* 消失了的元妙观 广州文史

類:廣州街道

類:羊城八景
舊病理學院

**舊病理學院**，又叫**前細菌學檢驗所**，係香港頭一間細菌檢驗所，1906年開始用，喺香港島上環堅巷，係香港法定古蹟，而家畀香港醫學博物館用。
舊郵政總局大樓

**舊郵政總局大樓**係香港舊時嘅郵政總局總部，1911年開始用，喺香港島中環德輔道中19號，到1976年拆咗，原址起環球大廈，郵政總局就搬到康樂廣場。舊郵政總局大樓建築係用英國文藝復興時期愛德華式風格。
觀音山戰鬥遺址

**觀音山戰鬥遺址**（）係中國廣東省廣州市嘅一個遺址，喺而家嘅越秀區入面，越秀山體育場西北邊冇幾遠嘅山仔嗰度。呢度既係舊時廣州城北嘅最高位同時，又係從古代開始，呢度係兵家成日打仗嘅地區。

## 史
1927年12月11號，嗰時喺中國共產黨嘅領導就爆發咗廣州起義，起義軍就好快喺呢度解除咗駐觀音山嘅敵軍武裝嘅同時，重好快翠以鎮海樓為中心喺東西兩線按明朝嘅城墻嚟做建築，同敵軍一齊死過。點知過咗一日，有好多國民黨嘅軍隊從四周圍過嚟打廣州起義嘅軍民。敵軍雖然喺觀音山（而家係越秀山）陣地嗰度搞咗n次輪流攻擊，但始終都係輸咗畀起義軍。嗰晚教義團落咗命令話轉移陣地，重未收到命令嘅撤退命令嘅工人赤衛隊員重霸咗喺呢度。嗰時受咗傷嘅工人赤衛隊嘅大隊長——石喜，喺冇嗮指彈嗰陣一個人衝上去敵兵嗰度一齊衝落山崖。最後，好多工人喺戰鬥入面死嗮。

## 攷
* 观音山战斗遗址旅游 17U.com
* 观音山战斗遗址 财路通（广州）
* 广州起义观音山战斗遗址 广州党史

類:越秀山
鹿鳴酒家

**鹿鳴酒家**（）係中國廣東省廣州市嘅一間酒樓，喺越秀區麓湖公園入面，北邊嘅湖邊嗰度。呢間酒樓喺1980年9月5號正式開業，佢係廣州市嘅一間比較出名嘅老字號酒樓。

## 負責方
呢間酒樓係由廣州市委同市政府負責出錢起，廣州市政園林局嚟理呢間酒樓，而管理方面，喺1980年—2005年就交咗畀廣州市政園林局隸屬白雲山管理局麓湖管理處理，喺2006年之後就畀咗廣州大廈嚟理。

## 敘述
呢間酒樓嘅營業面積有5500平方米。入面有5個大餐廳，卅幾個大細嘅廳房，可以一次性開150席都得。入面重有高級豪華會議廳同埋卡拉OK等多功能嘅設施響度。

## 史
呢間酒樓喺1980年9月5號正式開始試業，嗰年10月1號正式開始經營。喺酒家開咗業到2005年嗰陣整咗好多攞咗美食獎嘅名菜同靚湯俾好多廣州市民鍾意咗。雖然話喺2005年8月1號因為酒樓話改造而閂咗檔，但係隨住廣州大廈接手呢間酒樓嘅經營權之後，間酒樓正式喺2007年2月8號重新開業。

## 攷
海東京畿園

（）係中國廣東省廣州市嘅一個韓式後花園嘅景區，喺越秀區嘅越秀山上面，越秀游泳場嘅隔籬。呢個園區係中國廣東省政府同埋韓國京畿道政府一齊跨國合作起嘅一個園區同時，重係粵韓合作，跨國起園林活動嘅結晶品。呢間嘢喺2005年12月5號起好。

## 敘述
呢間嘢嘅佔地面積有8500㎡，入面主要有韓國傳統庭院同埋古建築呢兩大部分。而色調方面，主要係灰青色為主。喺圍墻同屋簷角嘅瓦片度都有劃住韓國嘅國花——木槿花。而呢座庭院係用咗大概800年前韓國嘅古典建築風格嚟整，以韓國最傳統嘅儒生別墅樣嚟整成「外園」、「內園」、「主庭」、「後庭」呢啲遊覽空間。

喺庭院嘅入口——外園嗰度，放咗韓國鄉下地區嘅守護神同佢境界嘅造型物——長桿；而內園前邊嘅世宗樓係集會嘅活動場所，佢右邊嘅宣傳館入面㔷咗同韓國、京畿道有關嘅宣傳資料；主庭入面有「方池」同「星湖庭」，而主庭嘅對面有又低又矮嘅斜坡花階同栗谷寨；而庭院周圍都有又低又矮嘅圍墻。後庭入面嘅茶山亭位置比較高，可以全面睇到嗮瀑布同埋草庭。

## 主要景區同建築
### 長桿
長桿同長丞一樣，都係話清楚韓國鄉下地區之間嘅境界，佢重係韓國嘅一個傳統習俗。具體做法係喺木桿頂嗰度釘住自己整嘅假雀仔放喺村口。
### 世宗樓
世宗樓嘅名係用嚟記得朝鮮時代整韓國文字嘅世宗大王先至改成噉嘅名。佢係16世紀朝鮮時代嘅代表性建築——屏山書院嘅晚對樓嚟做主題，表現咗韓國儒教理念方面，比較犀利嘅建築風格。
### 栗谷寨
栗谷寨係庭院主庭嘅中心設施，佢之前畀儒士猛咁諗同埋同享自己生活樂趣嘅建築。
### 茶山亭
茶山亭喺庭院後庭嘅最高位，佢係可以全面睇到嗮瀑布同埋草庭嘅一埞。喺朝鲜時代嗰陣，茶山亭嘅住持——丁若鏞先生克服咗嗰時傳統嘅社會體制而創立實現新社會嘅實學理想。
### 星湖亭
星湖亭係為咗讚朝鮮後期嘅代表性作家——李瀷先生嘅學識業績而起嘅一間嘢。佢個亭嘅兩條柱喺荷花池入面，同主庭嘅方池連埋一齊，可以睇到同諗到庭院嘅樣係點。
### 方池同圓島
方池係四方形嘅蓮花池，圓島就係蓮花池入面嘅島。佢係表現出道教思想入面，韓國傳統嘅庭院設施。而呢兩個嘅代表都有唔同：其中方池係地陰，圓島係天陽。兩個夾埋就係陰陽均衡，話家和萬事興噉解。佢係朝鮮時代入面，房屋庭院嘅代表性設施。
### 花階
花階係朝鮮時代入面，房屋庭院嘅代表性設施。佢係將庭院後面嘅斜坡改造成階梯噉樣，種咗好多花草樹木嘅畫壇。
### 四柱門
四柱門既係從出面轉入庭院嘅主要空間嘅同時，又係庭院同出邊嘅緩衝空間。
### 磚築門
磚築門唔單止有通用嘅閂門功能之外，重有畫住花紋嘅磚石構造嘅靚建築。由於佢入面同出面都有唔同嘅空間，所以磚築門係構成唔同景觀嘅要素。

## 攷
* 海东京畿园（韩国园） 广州市越秀公园
* 海东京畿园 侠侣网
* 越秀山公园 . 海东京畿园 小拍 ZOL论坛
* 在中国的韩国传统庭院——广州海东京畿园造园特色分析 百度文库
* Photos by 周宇飞> 海东京畿园 Panoramio

類:廣州公園

類:越秀山
番禺廣場站

**番禺廣場站**（；）係廣州地鐵、同嘅轉車站，喺番禺區東環路同清河東路嘅交界。不過兩個站廳同月台範圍嘅開放時間都唔同，其中喺2006年12月28號營運，而喺2021年9月28號營運，而喺2022年3月31號營運。

佢既係家下南邊嘅尾站。

## 結構
### 樓層
呢個站一共有5層樓嘅地下區域，其中地下1樓係站廳，有票務設施，客務中心同商鋪；地下2樓係嘅設備區同往返、同之間嘅轉車通道；地下3樓係月台；地下4樓係、同之間嘅轉車樓；地下5樓係同月台。
#### 打掂

#### 打橫

### 站廳
番禺廣場站嘅收費區喺站廳嘅中間偏南嘅位，而北邊係人行通道。收費區有好多部扶手電梯同樓梯、專用𨋢往返月台都得。

### 月台
呢個站有三個島式月台。其中喺東環路同清河路嘅交界地底；而同正式喺番禺廣場嘅地底。其中喺最開邊嗰兩條軌道停。

另外，呢個站嘅月臺東邊有條存車線，佢專門畀冚唪唥啲車返轉頭。東邊重有事先留低咗延長條件嚟繼續向東延長。

### 商舖同自助服務
而家嘅番禺廣場站入面得好少鋪頭畀乘客買嘢，有洗衫舖同便利檔。

另外，番禺廣場站入面重有自助服務設施畀乘客用，包括咗可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引嘅服務。

### 出入口

呢個站一共有7個出入口，分別係A、C、D同埋E、F、G、H。

## 頭尾班車信息同配線圖

## 車站歷史
###### 
#### 規劃
呢個站最早出現喺2000年嘅地鐵規劃入面，嗰陣由於番禺撤銷咗直轄市份先至改咗區。結果向南延長到呢度，重定咗係南邊嘅總站。嗰時嘅站名重定咗係而家「番禺廣場站」呢個名。
#### 施工
到咗2002年6月，嘅工程開始逳手起。而工程一直到2006年11月30號先至起好。
#### 開通
喺2006年12月28號嘅全線開通嗰陣，車站開始投入營運。
### 同
#### 規劃
2011年，嗰時出現咗規劃，路線亦經過呢個站。而2014年又多咗條經過呢個站。雖然兩者路線喺2015年1月對調咗，但兩個一樣都有份停番禺廣場站。隨後規劃喺2017年8月14號正式落實。
#### 施工

2017年10月28號，車站正式開始施工。

2021年8月24號，車站亦順利三權移交。

#### 開通
2021年9月28號晏晝，呢個站嘅範圍亦正式開通，車站亦變成轉車站。

### 出入口
呢個站開通初期淨得A、C、D三個出入口，不過A出入口喺2020年6月22號起停用兼拆走，改成轉同嘅通道。喺開通後，呢個站雖然多咗個E、F、G1、H四個出入口，但係A出入口未見到佢重新開返。

## 利用狀況
由於呢個站冇幾遠就係番禺區政府，加上重有部分住宅同埋巴士站去到市橋東邊、南沙區北邊同埋亞運村嗰啲地區，所以吸引咗嗰度嘅居民坐地鐵去廣州市區入面，所以呢個站除咗早晚高峰嗰陣同節假日期間，有好多人嚟呢度坐車之外。喺平時嚟講，啲客流都係拍嗮烏蠅咁滯。

## 接駁巴士

## 附近嘅建築同景區
### 公園
* 番禺廣場
### 政府部門
* 番禺區人民政府
### 大樓
* 番禺中銀大廈
* 番禺中心血站大樓
### 住宅
* 盛泰花園
### 地標
* 番禺會議中心
### 商場
* 永旺夢樂城（番禺廣場店）
### 酒店
* 科爾海悅酒店

## 攷

## 上一站·下一站
榛果

**榛果**又叫**榛子**，廣東話又叫**桂林蕊**，係榛樹嘅硬果，亦係種常見嘅果仁，好多時會配朱古力加工。
橡果

**橡果**又叫**橡子**，係橡樹嘅硬果，亦係種常見嘅果仁，松鼠嘅至愛。

## 睇埋
*橡果象鼻蟲
腰果

**腰果**，樹一種，有喬木，有灌木，熱帶植物，常綠，生物分類歸入漆樹科腰果屬。腰果實情指佢堅果，食得果仁個款，似腎樣，而腎俗名腰，直名「腰果」。廣東炒小菜常見，炒肉丁，炒西芹，炒蝦仁咁。

腰果原產地，大概今日委內瑞拉東南，巴西東北。十六世紀初，葡萄牙人帶到印度果亞，又帶到非洲同南洋。引入時叫**檟如樹**，葡名caju對譯。

樹身木材有用，可以造傢俬造船。

葉橢圓，革質，花有黃有紅，菓生出來時，花托會變做假菓，或紅或黃，多汁。而真菓就喺頂端，硬菓成腎形，入便就菓仁。

腰果樹，菓殼有毒，會使人過敏。
耶穌嘅比喻

**耶穌嘅比喻**係用生活化、可以見到嘅嘢來解釋天上屬靈嘅、抽象嘅嘢。所以耶穌嘅比喻成日都用「天國好比」開始。耶穌嘅比喻主要出現喺《新約聖經》嘅《馬太福音》、《馬可福音》同《路加福音》，《約翰福音》只有1個比喻，喺第15章嘅葡萄樹嘅比喻。呢啲比喻大部分都非常簡潔、令人難忘，每個比喻都傳達住一種特別嘅教訓。

## 一覽

## 參考
VRF

**VRF**係香港流行音樂組合，成員有余啟邦（Ronald）、李安（Ray）、梁世豪（Raul）同埋丁子高（Real）。2000年出道，2002年解散。

## 獎項
2001年度

* 新城勁爆頒獎禮 - 新城全球勁爆組合獎
* 十大勁歌金曲頒獎典禮 - 最受歡迎組合獎 銀獎

## 參考資料
Chage and Aska

**Chage and Aska**係日本流行音樂組合，成員有柴田秀之（Chage）同埋宮崎重明（Aska）。1979年出道。

## 出面網頁
* CHAGE and ASKA « CHAGE and ASKA Official Web Site
七朵花

**七朵花**係臺灣七人女子音樂組合，成員有趙虹喬、陳喬恩、屈旻潔、賴薇如、邱緯芬、周靂岑同埋王宇婕。2004年出道，2009年解散。
女生宿舍 (組合)

**女生宿舍**係香港同埋中國大陸組成嘅四人女子音樂組合，成員有陳美詩（Macy）、廖雋嘉（Elise）、梁靖琪（Toby）同埋張曼伶（Bella）。2004年出道，2006年解散。
優客李林

**優客李林**係臺灣雙人男子音樂組合，成員有李驥同埋林志炫。1991年出道，1996年解散。

類:臺灣男子組合
無印良品 (組合)

**無印良品**係臺灣雙人男子音樂組合，成員有嚟自馬來西亞嘅光良（王光良）同埋品冠（黃品冠）。1995年8月，佢哋兩人以**光良品冠**嘅名義喺馬來西亞出道，2000年解散。

## 參考
Puffy

**Puffy**係日本雙人女子音樂組合，成員有大貫亞美同埋吉村由美。1996年出道。

## 出面網頁

* PUFFY Official Website
名門暗戰

**名門暗戰**（；），以前叫過**商戰**（），係香港電視廣播有限公司喺2014年整嘅一部時裝電視劇，綫電視成立48周年嘅台慶劇。

佢係第18屆香港國際影視展入面，無綫電視所推介嘅19部劇集入面嘅其中一部；亦係2014年嘅上海電視節入面，無綫電視所推介嘅14部劇集入面嘅其中一部；重係2014年中國國際影視展入面，無綫電視所推介嘅25部劇集入面嘅其中一部。

類:2014年無綫電視劇集
飛虎II

**飛虎II**（；；）係無綫電視整嘅一部時裝警匪電視劇，係《飛虎》嘅續集，由馬德鐘同鍾嘉欣領銜主演，監製林志華。喺2013年7月—9月拍，2014年10月19號—2015年1月4號喺無綫電視嘅翡翠台同高清翡翠台播。

佢係無綫電視喺第18屆香港國際影視展入面，所推介嘅19部劇集入面嘅其中一部，亦係無綫電視成立48週年嘅其中一部台慶劇。

## 演員表
### 主要角色
*馬德鐘 飾 展瀚韜
*鍾嘉欣 飾 鍾韋恩
*羅仲謙 飾 俞學禮
*黃智雯 飾 蘇文強
*梁烈唯 飾 莊卓源
*袁偉豪 飾 謝家星
*洪天明 飾 潘子龍
*翟威廉 飾 張繼光
*何君誠 飾 郭德偉
*何俊軒 飾 胡力全
*許家傑 飾 徐家明

### 單元角色
*李思捷 飾 安天命
*胡定欣 飾 金秀姬

## 出面網頁
*飛虎II - tvb.com
四朵金花

**四朵金花**（），簡稱**四金花**，係一個活躍喺1970年代嘅香港四人女子音樂組合，成員有沈殿霞（肥肥）、汪明荃（Liza）、王愛明（明明）同埋張德蘭（圓圓／德蘭）。1973年初出現喺無綫電視翡翠台晚間綜藝節目《歡樂今宵》入面，最初重未有名嗰陣時，畀譚炳文戲稱為「四個番瓜」，後來先至由譚炳文改為「**四朵金花**」。四位成員都係跟許佩老師學唱歌。

1970年代尾香港電視劇興起之後，四朵金花各自發展。喺1990年代同之後嘅聚會，四位成員仍然以「四朵金花」相稱。

四朵金花最年長成員沈殿霞同最年幼成員張德蘭相差15歲，呢個紀錄曾經喺香港維持49年，直到2022年先至畀香港女子組合COLLAR打破。

## 出過嘅唱片
*《四朵金花》1975年，百代唱片公司（嗰陣用百代唱片副牌麗歌唱片發行），S-LRHX-1021
*《世界真細小》1975年，百代唱片公司（嗰陣用百代唱片副牌麗歌唱片發行），S-LRHX-1024；收錄三首迪士尼歌曲粵語版

## 註

## 參考

## 拎

類:前無綫電視女藝員
類:香港女子歌唱組合
時佩璞

**時佩璞**（）係中國大陸二五仔兼京劇演員。曾經男扮女裝同法國外交官班拿特·波斯葛（Bernard Bousicot）結婚「生仔」。

類:京劇演員
類:山東人
佩璞
倩女喜相逢

**倩女喜相逢**（；），以前叫過**倩女失魂**（），係無綫電視拍嘅古裝喜劇電視劇。呢套劇部篇重係TVB 2015年嘅賀歲劇集。大多數嘅演員都係2014年賀歲劇——《新抱喜相逢》嘅原班人馬。

類:2015年無綫電視劇集
祖利亞

**祖利亞**係歐洲同美洲成日見到嘅人名，佢可以係：

* 艾治基·祖利亞
* 連尼·祖利亞
* ‎祖利亞·馬蘭達
* ‎祖利亞·阿力巴提
* ‎祖利亞·卡斯迪羅
* ‎祖利亞·忠斯
* ‎祖利亞·韋他
* ‎祖利亞·獲卡
* ‎祖利亞·李維斯
* ‎祖利亞·督斯·山度士

## 有關
* Junior
費格遜

**費格遜**係英國地區成日見到嘅人名或地名，佢可以係：

* 阿力士·費格遜：英國一位已經退咗休嘅教練
* 丹尼·費格遜 (蘇格蘭)
* 丹尼·費格遜 (威爾士)
* 迪力·費格遜
梯雲東路

**梯雲東路**（）係廣東廣州嘅東西走向馬路，喺荔灣區西關。西邊從大同路嗰邊開始，一直向東去到十八甫南路同埋杉木欄路嘅交界嗰頭。

## 概要
全長465米，闊12米，1車道。成條路係單行綫，凈畀從西向東行。

## 名
其實呢條馬路係喺1931年嗰陣，廣州市政府將條蓑衣街通過梯雲橋到黃沙西邊嗰橛街整闊咗而成嘅一條馬路，而路名係攞返條馬路入面嗰時有嘅梯雲橋嚟做名。

## 經過嘅道路
條路嘅順序從西到東排，**加粗**嘅字係主幹道：
*大同路
*珠璣路
*清平路
*十八甫南路、杉木欄路

## 特色
而家呢條馬路兩邊都係搞水產、蔬菜、冰鮮同埋冷凍品嘅商舖批發。

## 攷
*《广州市地名志》，广州市地名委员会编撰，香港大道文化有限公司出版发行，ISBN 7-5359-0296-0/K·1
十三甫路

**十三甫路**（）係中國廣東省廣州市荔灣區嘅一條一般馬路，喺荔灣區入面，成條馬路係東西走向。西邊從珠璣路嗰邊開始，一直向東去到清平路同十八甫西路嘅交界嗰頭。

## 概要
全長180米，闊11米，1車道。成條路係單行綫，凈係可以從東邊向西邊行。

## 名

呢條馬路係由於清朝嘅殺人十八甫嘅傳說先至改咗咁嘅名。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
*珠璣路
*清平路、十八甫西路
唔饒恕人嘅惡僕嘅比喻

**唔饒恕人嘅惡僕嘅比喻**係耶穌講嘅一個比喻，記載喺《新約聖經》《馬太福音》第18章第21至35節。呢個比喻通過惡僕嘅反面事例，話畀人知我哋需要好似上帝寬恕罪人一樣噉樣寬恕周圍嘅人。

## 聖經譯文

## 解釋
「一個王」：喺猶太拉比講述比喻嘅時候，「王」經常用嚟作為比喻中嘅主角，經常係上帝象徵性嘅代表。「一千萬銀子」，原文係一萬個他連得（talents），係相當大嘅數目。呢個誇張用語乃係引伸世人喺上帝面前欠下一筆還唔清嘅債，更顯出上帝對人嘅寬恕係永無止境嘅。

喺耶穌所講嘅呢個比喻裏面，王係代表上帝，僕人係代表我哋。上帝按照自己嘅形像創造咗人，而人卻因為犯罪墮落「虧缺咗神嘅榮耀」（羅馬書3章23節）。我哋都好似比喻裏面嗰個僕人一樣，欠咗上帝嘅債，並且靠住我哋自己永遠都冇辦法還清，按照上帝公義嘅法則我哋每個人都係只有死路一條。但係，上帝憐憫我哋，藉住佢嘅仔耶穌基督嘅寶血洗淨咗我哋嘅罪，饒恕咗我哋一切嘅過犯。

上帝已經饒恕咗我哋嘅過犯，上帝都盼望我哋能夠饒恕嗰啲傷害我哋嘅人，並且噉樣嘅饒恕唔單止係口頭上或者行為上嘅，而應該係發自內心嘅。從心裏饒恕傷害我哋嘅人，就係唔再記住對方嘅仇恨，唔再諗起對方嘅過錯。

僕人得到主人白白嘅恩典，免除咗佢嘅一筆巨債，不過佢就唔識得以恩典對待同伴，唔識得寬容同伴欠佢嘅錢。耶穌借住呢個比喻，教導我哋：要樂於饒恕人，好似我哋白白得到上帝嘅饒恕一樣；上帝以寬容、仁慈對待我哋，我哋都應該要噉樣做。

## 參考
新竹市

**新竹市**係中華民國台灣一省轄市，同新竹縣無從屬關係，住咗43萬人，面積104平方公里。下轄北區、東區、香山區三區。

## 出面網頁

* 


類:台灣城市
嘉義市

**嘉義市**係台灣城市，同嘉義縣無從屬關係，住咗27萬人，面積60平方公里。

## 相

File:嘉義西門長老教會禮拜堂.JPG|台灣基督長老教會
File:Jiayi Beimen Station 嘉義北門站 - panoramio.jpg|北門車站
File:Chia yi park wt4.JPG|嘉義公園
File:Shanzihding Botanical Garden ecology pond, Chiayi City (Taiwan).jpg|嘉義植物園
File:國立嘉義大學蘭潭總校區校門口.jpg|國立嘉義大學
File:文化路夜市20180217.jpg|文化路觀光夜市
File:Bajhang_River.jpg|八掌溪
File:嘉義市棒球場.JPG|嘉義市立棒球場
File:臺北孔子廟儀門交趾陶蓮花.jpg|嘉義燒


## 部分主要建築物

* 嘉義市立文化中心

## 交通

* 台鐵車站：嘉義車站、嘉北車站

## 註

## 攷

## 睇埋

## 出面網頁

* 
*
臺中縣

**臺中縣**（）係中華民國台灣省舊時一縣，由2010年12月25號開始併咗入臺中市。
十三甫

**十三甫**（）係中國廣東省廣州市嘅一個地名，喺荔灣區入面，從聯桂坊至到十八甫北路口（舊時嘅德興橋）嗰度。而家呢度係條馬路。

## 睇埋
* 十三甫路
廣州兒童劇團團部舊址

係中國廣東廣州一舊址兼民國建築，喺荔灣區梯雲東路44號。

佢曾經係1937～1938年做過廣州兒童劇團團部嘅所在地。

## 所謂「廣州兒童劇團」
喺1937年9月18號嘅蘿蔔頭喺中國嗰度打緊仗嗰陣，嗰時廣州市立第五十四小學嘅130幾名學生搞咗個廣州市兒童劇團。而呢班人都係啲8——14歲嘅細路。雖然話佢哋嘅劇團凈係開咗6年，但係劇團啲細路就架咗「抗日救亡」嘅責任，佢哋喺廣州、廣東嘅西江同埋廣西嘅鄉下、街頭、前線、後方都搞咗差唔多10個大細嘅戲劇同幾十首救亡歌。結果佢哋因為噉先至嗌咗人嚟打冧啲日本仔。喺抗日戰爭嗰時中國內地嘅4間出名嘅兒童劇團入面除咗廣州兒童劇團團部之外，其它冚唪唥都解嗮散。後嚟劇團冚唪唥嘅成員最後喺1943年11月26號俾人拉嗮入監倉，喺監倉同後嚟嘅鬥爭入面，有3位細路同21歲嘅團長——談星都死咗，而最細嗰位細路死咗嗰陣凈係得12歲。

## 註

## 攷
* 广州儿童剧团诞生地及团部旧址 荔湾党建
* 【第23期抗战遗址篇】梯云东路44号广州市儿童剧团诞生地旧址 新浪广东 （2005-08-26）
* 儿童剧团诞生地及团部 广州党史
* 革命历史遗迹隐身荔湾民居中 搜狐新闻 （2004年07月24号）

類:荔灣區
臺中 (搞清楚)

**臺中**係臺灣嘅地名，佢可以係：

*臺中市：中華民國一個直轄市
*臺中市 (省轄市)：中華民國一個廢咗嘅市。
*臺中縣：中華民國一個經已廢咗嘅縣
臺南 (搞清楚)

**臺南**（）係臺灣地名，一般係指中華民國設立咗做直轄市嘅臺南，重可以係：

*臺南縣，中華民國經已廢咗嘅縣
*臺南市 (省轄市)，中華民國已經廢咗嘅市
*臺南都會區，臺南市、高雄市部分地方所組成嘅都會區
費格遜市 (密蘇里州)

**費格遜市**（）係美國密蘇里州聖路易市郊區嘅一座城市。根據2010年人口普查，2010年費格遜市人口係21203人。

費格遜市係2014年米高布朗槍殺案嘅發生地。

## 參考
星加坡勇士足球會

（；）；之前叫（；），係星加坡職業足球聯賽嘅一隻職業波隊，又係成個星加坡聯賽入面嘅其中一隻老牌勁隊，佢之前攞過8次星加坡職業足球聯賽嘅冠軍同時，甚至喺佢嘅職業聯賽歷史入面，到而家為止從未跌出過前四。呢個波隊係由星加坡國防部管理，主場喺星加坡西邊嘅蔡厝港體育場。呢個波隊第一次殺入亞洲冠軍盃小組賽係2009年嘅事，嗰時係成個星加坡嘅聯賽入面，第一隻可以入到亞冠正賽階段嘅星加坡足球會。

## 攞過嘅獎
### [[星加坡職業足球聯賽|聯賽]]
* 2011年 - 第三位
* 2010年 - 第四位
* 2009年 - **冠軍**
* 2008年 - **冠軍**
* 2007年 - **冠軍**
* 2006年 - **冠軍**
* 2005年 - 亞軍
* 2004年 - 第四位
* 2003年 - 季軍
* 2002年 - **冠軍**
* 2001年 - 亞軍
* 2000年 - **冠軍** 
* 1999年 - 季軍
* 1998年 - **冠軍**
* 1997年 - **冠軍**
* 1996年 - 亞軍
*: 上半季：第四位　　下半季：第一位

### [[星加坡盃]]
* 2011年 - 第一輪
* 2010年 - 第一輪
* 2009年 - 第一輪
* 2008年 - **冠軍**
* 2007年 - **冠軍**
* 2006年 - 八強
* 2005年 - 最後四強
* 2004年 - 八強
* 2003年 - 第一輪
* 2002年 - 八強
* 2001年 - 季軍
* 2000年 - 季軍
* 1999年 - **冠軍**
* 1998年 - 季軍
* 1997年 - **冠軍**

### 星加坡聯賽盃
* 2010年 - 八強
* 2009年 - 季軍
* 2008年 - 八強
* 2007年 - *未參加*

### 星加坡足總盃
* 1997年 - 亞軍

### 亞洲冠軍盃
* 2009年 - 小組賽
* 2010年 - 小組賽

喺未出星加坡職業足球聯賽之前（星加坡職業足球聯賽喺1996年先至出現），佢嘅前身團隊就係星加坡國家聯賽最高級別聯賽嘅波隊。曾經攞過1978年、1981年同1986年嘅聯賽冠軍同時，甚至攞過1975年、1984年同1986年嘅星加坡總統盃冠軍。

## 出面網頁
* 星加坡职业足球联赛官网
* 星加坡武装部队FC官网

類:星加坡足球會
中岸水手足球會

**中岸水手足球會**（；）係澳洲職業足球聯賽嘅足球會，喺2004年成立。總部喺新南威爾士州中海岸嗰度。

## 攞過嘅獎
;國內聯賽冠軍
*澳洲最終系列聯賽：2013
*澳洲職業足球聯賽：2007-2008、2011-2012
*澳洲足協盃：2005

;洲際聯賽冠軍
*亞洲足協盃：2023-2024

## 之前嘅戰績

## 出面網頁
* Official website
* Central Coast Mariners FC Android application

類:澳洲足球球會
類:新南威爾士
拿破崙二世

**拿破崙二世**（法文：**Napoléon François Charles Joseph Bonaparte**，）係法蘭西第一帝國皇帝拿破崙一世個仔，亦係皇位繼承人，但係拿破崙一世畀人推翻，波旁王朝復辟，佢最後都做唔成正式嘅皇帝。
瑪利諾修院學校

**瑪利諾修院學校**（英文：**Maryknoll Convent School**）係香港一間天主教女仔中小學，香港補助學校議會22間補助學校之一，由瑪利諾女修會喺1925年創辦，校址喺九龍塘。

## 歷史
1921年，瑪利諾女修會開始喺香港傳教。1925年，修會創辦咗瑪利諾修院學校，開始喺尖沙咀柯士甸道開班教授學生，嗰時只係一間幼稚園。1931年，校舍搬去太子道。同年九龍塘聖德肋撒堂成立，學校打算搬到呢一頭，就喺1933年開始興建窩打老道同界限街交界嘅新校舍。校舍喺1936年5月建成，主樓得到時任嘅香港總督郝德傑主持揭幕儀式，1937年全面啟用，提供幼稚園、小學、中學同埋預科教育。

香港日治時期，瑪利諾修院學校暫時停課。雖然學校喺1943年局部復課，但校舍大部份嘅地方喺1942年至1945年期間曾經改為日軍嘅醫院。嚮1945年，主樓側邊嘅修院動工興建，直至1953年起好。1950年，瑪利諾修院學校嘅舊生會成立。

1960年，瑪利諾修院學校嘅中學部搬去何東道5號依家嘅地方，而窩打老道學校主樓就一路由小學部用緊。到1997年，小學部改做全日制，同時佔用咗主樓側邊嘅修院。

另一方面，校舍新翼The Jockey Club Wing喺1995年啟用，Rogers Annex就喺2005年啟用。

2008年5月17日，瑪利諾修院學校校舍（主樓同修院）成為香港法定古蹟。

瑪利諾修院學校校園裡邊有一棵大約70年歷史、高20米以上嘅南洋杉，被人話係「鬼樹」，係嗰度嘅標誌物。呢棵樹由2009年開始面臨被斬危機，雖然政府之前幫「鬼樹」擬定保育計劃，但喺校方一次渠務工程挖掘渠道嘅時候，整壞咗棵樹嘅主要根，最後喺2010年2月6號將棵樹整走。不過，以朱茵為首嘅舊生代表對校方決定斬樹表示好嬲，亦都向學校方面發出過律師信，但都阻止唔到校方斬樹嘅決定。

## 辦學宗旨
「我哋提供畀學生全面、優質、人人可及嘅教育；啟發佢哋嘅自學能力，以及心、智、體、群、美嘅均衡發展；培育成長路上必須嘅基本技能；鼓勵學生熱衷主動學習；灌輸廉潔、信任、合作同埋尊重他人嘅重要性；培養學生具備高尚嘅道德標準，亦都成為對社會有貢獻、負責任嘅人。著重學生嘅精神修養、對社會嘅認識同埋智能發展」

## 攷
偷情

**偷情**，又叫**外遇**，係指其中一方或者雙方都已經有配偶，但仍然一齊有愛同埋性嘅關係。如果對方係結咗婚嘅女性，就叫**搞人老婆**。
## 睇埋
*第三者
愉景灣水塘

**愉景灣水塘**（）係香港一個私家水塘，專門向大嶼山愉景灣供水，舊時會畀食水住宅用，而家只會用嚟沖廁同淋花。

## 攷

* *愉景灣改用水務署供水*，明報，2000年12月5號
嘉諾撒靜修院

**嘉諾撒靜修院**（英文：**Honeyville Canossian Retreat House**）係香港一間天主教靜修院，由天主教香港教區喺1984年創辦，院址喺香港島摩星嶺摩星嶺道57號。
京濱線

可以係：
*京濱東北線嘅舊名，喺1914年到1956年間嘅名
*京濱急行電鐵嘅綫路
*哈大鐵路長春到哈爾濱嘅部份，滿洲國時長春嗌做新京，新京到哈爾濱嘅鐵路嗌做京濱線
廣州酒家

**廣州酒家**（，）係中國廣東省廣州市嘅一間好出名嘅老字號酒樓，喺1935年開始創辦。呢間酒樓有12間分店，佢嘅總部喺荔灣區文昌南路2號嗰度。呢間酒樓喺成個廣州嚟講，佢係名氣最大嘅一間，佢有「食在廣州第一家」嘅稱號。

## 史
其實呢間酒樓之前係西關嘅文昌廟同埋洪聖廟，但係呢兩間廟喺1921年嗰陣，廣州市政府話整條文昌路出嚟嗰陣先至拆咗。到咗1935年，喺光復南路嘅英記茶莊舖嘅檔主——陳星海，得咁橋就睇啱呢度先至開咗間酒樓，由於間酒樓係向西南邊，所以先至改咗名嗌「西南酒家」。不過到咗1938年就唔好彩，撞正火燭燒冧咗，但係到咗1940年冬天，陳星海、關樂民同埋廖弼等人夾埋出錢重新起過間酒樓，重攞咗「食在廣州」嘅意思先至將之前「西南酒家」嘅名改做「廣州酒家」。雖然話喺1950年2月嗰陣酒樓就停咗業，但係後嚟由蔡偉漢出錢嚟重新開返。直到1956年2月嘅公私合營之後先至變咗國企，到咗文革之後重係用返呢間酒樓嘅名嚟開業。喺1983年7月份重將成間酒樓都升咗級嘅同時，甚至喺1989年12月30號開始，喺出面開咗幾間分店。其中第一間分店就喺而家海珠區嘅濱江西路嗰度。間酒樓重喺1991年成立咗廣州酒家集團公司嘅同時，甚至喺2005年9月份甚至俾廣州市人民政府話咗係市級文物同埋全國十佳酒家等一系列嘅稱號。

2017年6月27號，廣州酒家喺上海證券交易所上市。

## 分店
廣州酒家開咗12間分店，其中11間開緊，1間執咗笠。佢嘅主要分店：

 喺度開緊嘅&nbsp;
 已經執咗笠&nbsp;

## 出面網頁
*广州酒家网站
*广州酒家企业集团-利口福食品有限公司

## 註
十個童女嘅比喻

**十個童女嘅比喻**係耶穌講嘅一個比喻，記載喺《新約聖經》《馬太福音》第25章第11至13節。

## 聖經譯文

## 背景
當時巴勒斯坦地嘅風俗習慣。喺大喜嘅日子，新郎由兄弟同朋友陪伴住行勻成條村嘅大街小巷，接受每一戶人家嘅祝賀。然後，佢重要去新娘屋企接新娘，所以返到村嘅時候可能已經係三更半夜。

## 內容
十可以睇做整數，係指所有信徒，原文中「童女」係指未婚嘅童女或童男，原意係童身，十個童女手裏拎住油燈等候新郎，因為新郎遲來，十個童女都瞓着咗，聰明嘅童女都瞓咗，不過佢哋有預備足夠嘅油，所以半夜新郎來嘅時候，燈重係着嘅。呢個比喻話畀我哋知接近末日嘅時候，因為信徒肉體嘅軟弱，靈性會鬆懈，不過儆醒嘅信徒保持同上帝嘅靈交，讓聖靈充滿，有好行為嘅表現而發出亮光。愚蠢嘅童女雖然都拎住油燈，不過冇預備油，因此當佢哋醒過嚟嘅時候，發覺燈啲油就快用完，只好要求聰明嘅童女分一啲油畀佢哋。

## 解釋
童女事先唔知道新郎來到嘅準確時間，同樣信徒亦唔知主幾時會再來。聰明嘅童女喺等待期間有充分嘅準備，得到享受婚筵之樂。而愚拙童女懈怠唔儆醒，被拒於門外。呢度提醒信徒必須多方準備，儆醒等候，以免將來被主責備，後悔莫及。

## 參考
冥衞一

**冥衞一**（**Charon**）係冥王星嘅其中一粒衞星，平均直徑約莫1207 ± 3公里，響1978年發現。佢係冥王星最大、離冥王星最近嘅衞星。

冥王星同冥衞一各自都俾對方潮汐鎖定，以6.387日嘅週期互相環繞，所以冥王星同冥衞一始終都係用同一面朝向對方。

## 睇埋
* 冥衞二
* 冥衞三
* 冥衞四
* 冥衞五
冥衞二

**冥衞二**（**Nix**）係冥王星嘅其中一粒衞星，平均直徑約莫46–140公里，響2005年發現。

## 睇埋
* 冥衞一
* 冥衞三
* 冥衞四
* 冥衞五
冥衞三

**冥衞三**（**Hydra**）係冥王星嘅其中一粒衞星，平均直徑約莫59–172公里，響2005年發現。佢係離冥王星最遠嘅衞星。

## 睇埋
* 冥衞一
* 冥衞二
* 冥衞四
* 冥衞五
冥衞四

**冥衞四**（**Kerberos**）係冥王星嘅其中一粒衞星，平均直徑約莫14–44公里，響2011年發現。

## 睇埋
* 冥衞一
* 冥衞二
* 冥衞三
* 冥衞五
冥衞五

**冥衞五**（**Styx**）係冥王星嘅其中一粒衞星，平均直徑約莫8–28公里，響2012年發現。佢係冥王星最細嘅衞星。

## 睇埋
* 冥衞一
* 冥衞二
* 冥衞三
* 冥衞四
海衞二

**海衞二**（**Nereid**）係海王星嘅其中一粒衞星，平均直徑約莫340 ± 50公里，響1949年發現。
海衞五

**海衞五**（**Despina**）係海王星嘅其中一粒衞星，平均直徑約莫150公里，響1989年發現。
海衞六

**海衞六**（**Galatea**）係海王星嘅其中一粒衞星。平均直徑大約176公里，響1989年發現。
海衞三

**海衞三**（**Naiad**）係海王星嘅其中一粒衞星，平均直徑約莫66公里，響1989年發現。佢係離海王星最近嘅衞星。
海衞四

**海衞四**（**Thalassa**）係海王星嘅其中一粒衞星，平均直徑約莫82公里，響1989年發現。
海衞七

**海衞七**（**Larissa**）係海王星嘅其中一粒衞星，平均直徑約莫194公里，響1981年發現。
海衞八

**海衞八**（**Proteus**）係海王星嘅其中一粒衞星，平均直徑約莫420公里，響1989年發現。
海衞九

**海衞九**（**Halimede**）係海王星嘅其中一粒衞星，平均直徑約莫62公里，響2002年發現。
海衞十

**海衞十**（**Psamathe**）係海王星嘅其中一粒衞星，平均直徑約莫40公里，響2003年發現。
海衞十一

**海衞十一**（**Sao**）係海王星嘅其中一粒衞星，平均直徑約莫44公里，響2002年發現。
海衞十三

**海衞十三**（**Neso**）係海王星嘅其中一粒衞星，平均直徑約莫60公里，響2002年發現。佢係離海王星最遠嘅衞星。
海衞十四

**海衞十四**（**S/2004 N 1**）係海王星嘅其中一粒衞星，平均直徑約莫16–20公里，響2013年發現。佢係海王星最細嘅衞星。
火衞一

**火衞一**（**Phobos**）係火星嘅其中一粒衞星，平均直徑約莫22.2公里，響1877年發現。佢係火星最大、離火星最近嘅衞星。
納豆

**納豆**係種用經納豆菌去發酵黃豆整嘅日本嘢食，有好勁嘅氣味，傳統會溝埋豉油同青芥辣食。
## 睇埋
*麵豉
*豆豉
枝豆

**枝豆**，又叫**毛豆**，係未熟嘅青綠色大豆，面頭有少少絨毛，日本菜同中國菜都見。
## 睇埋
*荷蘭豆
大阪燒

**大阪燒**，又叫**御好燒**，係種日本式煎餅，整法係將水加落小麥粉攪成粉漿，再落蔬菜、肉類、魚類同貝類材料，放上鐵板煎熟，最後落埋調味料食得。
御節料理

**御節料理**，係日本過時過節（尤其係過年）整嘅特色多層飯盒(重箱)。重箱有三層，落好重料做成寓意四季平安吉祥嘅餸，重會排到好靚，睇落似藝術品。
火衞二

**火衞二**（**Deimos**）係火星嘅其中一粒衞星，平均直徑約莫12.6公里，喺1877年發現。
日式燒酒

**日式燒酒**，日文叫**燒酎**（shōchū），係一種蒸餾酒。通常使用大米麯，亦會用到大麥、番薯或者蕎麥製麯，加水同酵母，再加大米、大麥、番薯、蕎麥、黑糖、芝麻、糖蜜等主要原料中嘅一、兩種，釀製之後蒸餾，熟化，將酒精濃度調整到45度或者以下而成。家下酒精濃度25度嘅最暢銷。根據蒸餾方法分爲單式蒸餾燒酎（乙類）同埋連續式蒸餾燒酎（甲類）。傳統嘅單式蒸餾燒酎中，除咗水之外無加任何嘢嘅可叫「本格燒酎」（honkaku shōchū，即係正式燒酒）。

## 種類
### 單式蒸餾燒酎（乙類）
#### 泡盛
日文叫「泡盛」（awamori）或者「琉球泡盛」（Ryūkyū awamori）。使用大米黑麯，加水釀製，蒸餾一次，熟化嘅。可能係喺暹羅傳到琉球嘅傳統式燒酒。產地只限沖繩縣。

#### 番薯燒酒
日文叫「芋燒酎」（imo jōchū）。通常使用大米麯，亦會用到番薯麯，加水釀製，再加番薯釀製，蒸餾一次嘅。主要產地係鹿兒島縣，東京都八丈島、茨城縣亦有廠家。鹿兒島人鍾意喺熱水中加番薯燒酒飲。

#### 大麥燒酒
日文叫「麥燒酎」（mugi shōchū）。通常使用大米麯，亦會用到大麥麯，加水釀製，再加大麥釀製，蒸餾一次嘅。傳統產地係長崎縣壹岐諸島，家下主要產地係大分縣、鹿兒島縣、宮崎縣等。

#### 大米燒酒
日文叫「米燒酎」（kome shōchū）。使用大米麯，加水釀製，再加大米釀製，蒸餾一次嘅。傳統產地係熊本縣球磨地方，當地生產嘅叫「球磨燒酎」（Kuma jōchū）。家下亦有其他產地。

#### 黑糖燒酒
日文叫「黑糖燒酎」（kokutō shōchū）或者「奄美黑糖燒酎」（Amami kokutō shōchū）。使用大米黑麯，加水釀製，再加溶於熱水嘅黑糖釀製，蒸餾一次，熟化嘅。二戰時缺乏大米，泡盛廠家一部分改用特產黑糖製造嘅。產地只限鹿兒島縣奄美群島。

#### 蕎麥燒酒
日文叫「蕎麥燒酎”」（soba jōchū）。通常使用大米麯，亦會用到蕎麥麯，加水釀製，再加蕎麥釀製，蒸餾一次嘅。主要產地係宮崎縣，長野縣、北海道亦有廠家。

#### 粕取燒酒
日文叫「粕取燒酎」（kasutori shōchū）。使用大米麯，加水釀製，再加大米釀製，壓去清酒之後，將酒粕蒸餾一次嘅。主要產地係福岡縣，新潟縣等亦有廠家。

#### 其他燒酒
通常使用大米麯，加水釀製，再加大米同部分芝麻、栗子、薯仔、粟米、紫蘇等唔同原料嘅一種釀製，蒸餾一次嘅。主要喺添加嘅副原料嘅產地生産。

### 連續式蒸餾燒酎（甲類）
通常使用大米麯，加水釀製，再加糖蜜、粟米、澱粉等釀製，使用連續式蒸餾器，通常減壓蒸餾一次嘅。提取酒精嘅效率高，成本低，不過缺乏原料嘅香味。主要由喺東京都、京都府、大分縣等嘅大酒廠生產，喺韓國亦有廠家。

### 甲乙混和燒酎
因爲連續式蒸餾燒酎（甲類）缺乏原料嘅香味，混合部分單式蒸餾燒酎（乙類）添加香味嘅。主要由喺東京都、京都府、大分縣等嘅大酒廠生產。

## 其他分類
* 原酒 - 熟化前嘅，或者酒精濃度大約40度嘅，無稀釋嘅燒酒。
* 無過濾 - 無過濾嘅原酒。
* 古酒 - 蒸餾後熟化三年或以上嘅燒酒。
* 初餾 - 蒸餾嘅初期分離出嚟嘅燒酒。原本酒精濃度高達50或60度，按法律規定加水到45度以下出廠。如果直接出廠，屬於烈性酒（spirits）。
* 木桶熟化 - 使用洋式木桶熟化嘅燒酒。通常變成淡琥珀色。
* 酒甕熟化 - 使用陶瓷酒甕熟化嘅燒酒。
照燒

**照燒**，係種日本式煮食方式，用味醂、日式豉油同食糖溝成照燒醬，加落肉食（最常見係雞肉）度再燒烤。

## 睇埋
*蒲燒
蒲燒

**蒲燒**，係種日本式煮食方式，用味醂、日式豉油同食糖溝成蒲燒醬，加落魚肉（通常用鰻魚，亦可用秋刀魚或者其他魚）度再穿竹籤燒烤。
## 睇埋
*照燒
八橋

**八橋**（），係種日本和菓子，京都特產，材料主要係米同砂糖，整成三角形嘅餅，唔少都會包埋甜餡入去。
梁小冰

**梁小冰**（，）係香港女演員、歌手同模特兒，籍貫廣東南海。梁小冰喺1990年參加無綫電視香港小姐競選獲得季軍，隨後簽約成為無綫藝員。因多為演出古裝劇集，被傳媒稱為「**古裝皇后**」。2000年嫁畀演員陳嘉輝，2007年生咗個仔。依家係香港電視網絡旗下藝員，為當家一線花旦。

## 連出去
* 
* 
* 
* 
* 冰情冰心冰影集﹣小冰演出集
蕨餅

**蕨餅**，係種日本式甜品，先用蕨菜澱粉同食糖整成一塊塊粉糰，面頭灑上黃豆粉。

## 睇埋
*糖不甩
日式炸豬扒

**日式炸豬扒**，又叫**吉列豬扒**，係種日本式炸豬扒，整法係將原塊厚切豬扒上麵包糠炸熟，配椰菜絲食，亦可配日式咖喱。
## 睇埋
*日式炸雞扒
才幹嘅比喻

** 才幹嘅比喻**係耶穌講嘅一個比喻，記載喺《新約聖經》《馬太福音》第25章第14-30節、《路加福音》第19章第11至27節，係關於末日耶穌再嚟嘅一個比喻。

## 聖經譯文

## 解釋
呢個比喻係講到「天國」嘅特性。耶穌提到有一個主人，喺出國之前，將僕人叫到佢面前，希望將佢嘅「財產」交畀僕人，由佢哋負責管理。佢想試用僕人嘅才幹，於是將錢分畀佢哋。錢分幾多就因人而異，乃係按照各人嘅才幹而分配。其中一個人分到五千，另一個分到兩千，而第三個僕人就分到一千。佢哋對呢個責任作出嘅回應，喺呢個比喻裏面佔咗重要嘅分量。第一個僕人好認真噉負起佢嘅責任，利用呢筆錢財去做生意，為咗佢哋主人嘅財富同利益而勤力做嘢。第二個僕人都照樣噉去做。呢兩個僕人都分別賺到主人分畀佢哋一倍嘅錢。第三個僕人因為懶惰嘅性格，而將主人畀佢嘅錢埋喺地下而唔去搵忠誠服事主人嘅機會。

過咗一段好長嘅時間之後，主人就返嚟。佢就同僕人算賬，要清算僕人經營佢錢財嘅結果。頭兩個僕人都過去同佢講好消息，而獲得主人嘅稱讚同獎賞。主人嘅評語係：「又善良又忠心嘅僕人。」「善良」係指佢哋已經做咗僕人應該要做嘅嘢；而「忠心」係指佢哋所做嘅係為主人嘅利益着想。至於嗰個將錢埋喺地下嘅唔忠心僕人，主人好嬲叫佢做：「又惡又懶嘅僕人」，將佢所有嘅錢都收返，並將佢趕出去外面黑暗嘅地方，呢個係佢應得嘅結果
。

## 參考
穗花杉

**穗花杉**（；學名：**）係紅豆杉科穗花杉屬嘅常綠細喬木或灌木，原產印度阿參同中國華南地區。

## 樣
細枝對生，葉交叉，似支針，下表面有明顯棱脊。喺棱脊兩邊有單條白氣孔帶。果屬球果，公乸唔同樹。其中果公冇柄，大多數每組2～4個；果乸有柄，單生喺苞葉罅，熟咗之後變核果，出面有埐假籽皮喺基部鱗片擘開。

## 有關嘅書
* 全世界500种树的彩色图鉴 第161页　中国友谊出版社 ISBN 978-7-5057-1394-9

## 連出去
* 穗花杉 中国数字科技馆
* 穗花杉 Amentotaxus argotaenia (Hance) Pilger 中国植物志

類:穗花杉屬

類:喬木
類:灌木
觀音座蓮

**觀音座蓮**（學名：***Angiopteris evecta ***）係合囊蕨科觀音座蓮屬下面一個種嘅植物，分佈於熱帶亞洲同澳洲，係華南常見嘅蕨類植物。
印度馬兜鈴

**印度馬兜鈴**（學名：**）係馬兜鈴科馬兜鈴屬嘅藤本植物，南亞到華南一帶常見。

喺香港，植株受法例96章林務規例保護。

## 攷

## 連出去
* 耳葉馬兜鈴, Eryemadouling  藥用植物圖像數據庫 (香港浸會大學中醫藥學院) 

類:馬兜鈴屬

類:藤木
雀巢芒

**雀巢芒**（；學名：**'），又嗌**七星劍'''（）或，係鐵角蕨科鐵角蕨屬嘅草本植物同蕨類植物，喺中國嘅廣東、廣西、海南、貴州、雲南、西藏、臺灣、斯里蘭卡、印度、緬甸、柬埔寨、日本、馬來西亞、菲律賓，澳洲同東非地區，海拔100～1900m嘅雨林啲樹幹同岩石邊都搵到。

## 名
佢因爲喺基部成日堆咗好多其它樹種嘅落葉，睇落去似雀巢而改成噉嘅名。

## 樣
植株高1～1.2m，根狀莖直立，深啡，粗而短兼木質，2～3cm厚，先端有好多線形鱗片；鱗片蓬鬆，長10～17mm，先端攣埋，邊緣有幾條深啡嘅膜質長纖毛，有光澤。葉簇生，葉邊逐漸尖，樣似闊嘅披針噉，厚紙質或薄革質；葉色正面翠綠，乾咗後變灰綠；葉脈中間條罅位有明顯凸出嘅葉背；葉柄黑兼短而多肉，基位有暗啡嘅線形鱗片。孢囊堆似線形，長3～5cm，喺細脈上邊生。

## 用途

佢可以攞嚟做盆栽同寄植觀賞植物。啲嫩葉一攣埋可以炒熟或煮嚟食或整浸菜都得。成樖嘢可以做藥，有清熱解毒嘅功效。

## 有關嘅書
* 热带植物识别图鉴 第14页　　自然图鉴编辑部 ISBN 978-7-11-40389-6

## 連出去

* 鸟巢蕨的养殖养护方法 浴花谷花卉网
* 巢蕨_雀巢芒 柴娃娃植物網
* 山蘇 鳳陽國小植栽網

類:鐵角蕨屬

類:觀葉植物
類:藥用植物
類:菜
富豪BXXR

**富豪BXXR**（Volvo BXXR），因應引擎容量而對外稱為**富豪B13R**或者**富豪B11R**，喺美洲就因應引擎馬力而稱為**富豪B380R**、**富豪B430R**（歐盟三型排放）、**富豪B310R**、**富豪B340R**、**富豪B380R**、**富豪B410R**、**富豪B420R**、**富豪B450R**（歐盟五型排放）或者**富豪B380R**、**富豪B420R**、**富豪B460R**、**富豪B510R**（歐盟六型排放），係富豪出嘅一款後置引擎巴士底盤，主要整成客車。

富豪BXXR喺2009年亮相，以取代富豪旗下12升臥置引擎嘅巴士底盤－B12B同埋B12M。BXXR初時淨係可以配13升引擎，打直擺喺車尾，到2011年BXXR亦可以配11升引擎。BXXR歷嚟用過嘅引擎包括富豪D13C（歐盟五型/EEV排放）、富豪D13（美國環保局排放）、富豪D11A（歐盟三型排放）、富豪D11C（歐盟五型/EEV排放）同埋富豪D13K、D11K（歐盟六型排放）。

喺推出初期，富豪BXXR有兩軸版同埋三軸版。2012年開始，巴西廠房出11升引擎嘅富豪BXXR，亦都出埋佢嘅四軸版，取代舊有嘅四軸版B12R。2017至2018年間，富豪將三軸版B11R底盤尾部結合低入口嘅前部分，設計出**B11RLE**低入口底盤，作為客車使用。

佢可以配唔同車身，亦有啲係配富豪旗下嘅車身，以富豪9400PX（印度出，配11升引擎）、9700或者9900名義賣。

## 參考
福氏臭椿

**福氏臭椿**（；學名：**）係苦木科臭椿屬下面一個種嘅植物，香港原生嘅常綠喬木。

類:臭椿屬

類:喬木
桫欏

**桫欏**可以係：
*桫欏目 （*Cyatheales*）
*桫欏科 （*Cyatheaceae*）
*桫欏屬 （*Cyathea*）
*桫欏樹 （*Cyathea spinulosa*）
桫欏目

**桫欏目**（；學名：**'），又叫**樹蕨**（）或**蕨樹'''（），係蕨類植物門真蕨綱下面一個目嘅植物，熱帶同亞熱帶地區常見。
香港四照花

（學名：**）係山茱萸科四照花屬嘅常綠喬木或灌木，原產香港，而家喺中國華南、華中、華東、西南地區先至搵到，但數量好少。

植株喺香港地區受到法律保護。

## 樣
植株高25m，樹幹比較直。葉對生，橢圓形，翠綠。花單生，頭狀花序，樣似白色嘅波子，有4嚿苞片；每年春末夏初開花。果似個波，黃或紅色；每年秋末冬初結果。

## 用途
植株可以做綠籬同園林觀景樹；葉同花可以做藥；果既可以食得，又可以浸酒。

## 註

## 有關嘅書
* 《深圳野生植物》 第171页　　ISBN 7-5038-2677-0

## 連出去
* 
* Cornus hongkongensis eFloras.org
* 香港四照花 中醫世家

類:四照花屬
類:四季常綠植物
類:喬木
類:灌木

類:酒源植物
類:觀葉植物

類:綠籬植物
西九新動力

，係喺2008年3月16號由當時做區議員嘅梁美芬召開嘅地區團體，而家喺香港立法會有一個議席。

雖然名義上係由佢召開，但好多人都認為係中聯辦為佢參選立法會做嘅準備。入面為數唔少嘅會員都係來自另一個左派團體九龍社團聯會，所以都似係九社聯拆出嚟嘅分支。呢兩點都令人認定呢個組織係建制派嘅一員。另外，有唔少成員同時係商界親中派政黨經民聯嘅成員。

唔少本身屬呢個組織嘅政治人，喺在任區議員期間或者進行地區工作嗰陣，喺區議會網站等唔同地方聲稱自己係「獨立」或者唔披露自己嘅政治聯繫，被部分親泛民媒體形容為「隱形建制派」。曾經被指控嘅包括陳偉強、葉志偉、許德亮、黃建新、仇振輝、張永森、楊永杰同鄭利明等等。

西九新動力由2018年開始就已經無更新官網，但反而喺呢個時期之後，部分候選人喺參選嗰陣開始申報自己嘅政治聯繫係西九新動力。

曾經有傳聞指出，梁美芬想撮合專業會議與西九新動力結成政黨，不過冇下文，去到第5屆香港立法會選舉後，專業會議同經濟動力等人組成經民聯，唔少西九新動力嘅成員亦都逐步跟住梁美芬加入經民聯，可算係落實咗當年嘅建議。

## 區議員資料
### 2020-2023年

### 2016-2019年

### 2012-2015年
2012-2015年期間，西九新動力成員喺區議會一共有22個位，而地區顧問就有9個位。

## 參考
青藤

**青藤**（；學名：**'），廣西地區嗌**大青藤'''，係蓮葉桐科青藤屬嘅常綠藤本植物，而家喺中國廣東、海南、廣西、越南、泰國、柬埔寨、菲律賓、印尼，馬來西亞地區都搵到。

佢亦係華南常見嘅藤本植物。

## 有關嘅書
* 海南植物名录 第74页　中国科技出版社　　ISBN 978-7-03-036919-2
* 南岭植物名录 第176页　中国科技出版社　　ISBN 978-7-03-031223-5

## 連出去
* 寬藥青藤 樹木谷
* 宽药青藤Illigera celebica 花卉图片信息网
* 2620-寬藥青藤 柴娃娃植物網
* Illigera celebica Miq.  宽药青藤 CFH
* 寬藥青藤/ 大青藤 Leafvein 葉·脈·網 

類:青藤屬

類:藤木
香港鳳仙

**香港鳳仙**（；學名：**）係鳳仙科鳳仙屬嘅一年生草本植物，原產香港，而家喺香港同廣東嘅山地地區可以搵到。

## 樣
葉對生，樣似長橢圓形或圓角披針；花黃色，樣幾靚下。

## 用途
植株可以做野生觀景花卉。

## 有關嘅書
* 深圳野生植物 第50页　　ISBN 7-5038-2677-0

## 連出去
* 香港鳳仙 柴娃娃旅行隊
* 香港鳳仙 樹木谷

類:鳳仙屬

類:花卉
吊鐘 (喉嚨)

**吊鐘**（又稱**小舌**；中文學名：**懸雍垂**；拉丁文學名：***uvula palatina***）係人類口腔器官，懸掛喺軟顎正中間嘅末端。

類:解剖學
九節地菖蒲

（學名：**'），又叫**小花鳶尾**（）或**六棱蔴'''（），係蝴蝶花科蝴蝶花屬嘅長年生草本植物，喺中國大部分嘅山地、路邊、樹林邊啲草地可以搵到。

## 用途
九節地菖蒲可以俾人當成花噉睇，重可以做藥都得。

### 藥用

佢嘅根同梗可以做藥，可以醫跌打損傷，風寒濕痺，俾癲狗或蛇咬傷呢啲病。

## 有關嘅書
* 海南植物名录 第418页　　北京科学出版社 ISBN 978-7-03-036919-2

## 連出去

*  小花鸢尾 Iris speculatrix 中国植物志
* 小花鸢尾 医学百科
* 小花鸢尾兰 植物通
* 小花鳶尾 Xiaohuayuanwei 藥用植物圖像數據庫 (香港浸會大學中醫藥學院) 
* 

類:蝴蝶花屬

類:花卉
茅膏菜

**茅膏菜**（；學名：*Drosera peltata*）係茅膏菜科茅膏菜屬下面一個種嘅植物，佢係多年生嘅草本食蟲植物，喺東亞、南亞同澳洲嘅熱帶、亞熱帶地區嘅山坡、草地同埋樹林邊嗰度成日見到佢。

## 形態
呢樖嘢嘅樣係噉嘅：
*高：大概10——30cm
*有明顯嘅莖，兼有半月形嘅幼柄，邊有密密麻麻嘅腺毛。
*樹葉：互生。
*喺腺毛尾有大成好似紫紅色嘅細波仔嘅嘢出嚟，可以分泌出透明嘅香粘液。

## 所謂「食肉類植物」
茅膏菜之所以係食肉類植物，主要係喺腺毛尾有大堆好似紫紅色嘅細波仔嘅嘢分泌出透明嘅香粘液，而呢啲粘液可以去到茅膏菜嘅樹葉度。喺昆蟲俾佢嘅花香嗰埐味吸引咗，嚟到樹葉上之後，呢樖嘢嘅葉邊上面，冚唪唥啲腺毛幾乎同時向入面拗，甚至將細嘅命仔都束到好實，甚至喐都喐唔到咁滯。如估其中一隻樹葉捉到嚿好大嘅嘢，其它嘅樹葉都會嚟幫手，一齊做低嚿大嘢為止。如估其中一隻樹葉出現咗2隻昆蟲，葉邊嘅腺毛識分工合作嚟將2隻昆蟲捉住，之後樹葉嘅好多腺體即刻分泌出消化液將成隻昆蟲搞掂，連渣都冇得剩。

## 藥用價值

茅膏菜嘅波仔莖同埋佢成樖草可以用嚟入藥，喺醫學界係嗌「落地珍珠」，味道雖然話有小小毒，但係佢有兩個功效：
*內服：清熱解毒
*外服：跌打損傷，活血消腫。

## 有關嘅書
* 中国少年儿童百科全书 自然·环境 第447——448页　浙江教育出版社  ISBN 7-5338-1946-2/G·1942

## 連出去
* 茅膏菜 中醫世家
* 茅膏菜 中国食虫植物网
* 茅膏菜怎么养 浴花谷花卉网

類:茅膏菜屬
類:草本植物
類:食肉類植物
類:藥用植物
吊鐘

**吊鐘**（；學名：**'），又嗌**燈籠花**（），市場又嗌**吉慶花**（），植物學又嗌**倒掛金鐘'''（），係杜鵑花科吊鐘屬嘅落葉灌木或喬木仔，原產墨西哥，而家喺廣東、廣西、湖南、福建；北美墨西哥地區可以搵到。

## 樣
細枝圓柱形，有光澤。葉革質，樣似倒立蛋形或長橢圓形。花簇生，樣同花色較靚，好多時開一拃花，似吊喺樹枝啲唥鐘噉；每年元旦或春節時開花。果紫紅色，熟咗變灰黃，倒立蛋形，長大概1cm；每年春天結果，秋末冬初成熟。

## 用途
佢嘅花成日俾人睇，花重可以曬乾做民間止咳藥。

## 文化
喺中國大陸華南同港澳地區，春節期間成日賣呢種花嚟助慶節日。

吊鐘係香港舊時最興嘅年花，好多人上山擲，搞到差唔多冇晒，一九一三年政府頒布特別法令，禁止香港花販賣或「意圖販售」吊鐘，之後演變成一九三七年生效到而家嘅《林務規例》，任何人都唔可以「砍伐、出售及管有」吊鐘花。

## 有關嘅書
*《識花認草》，徐頌軍、李娘輝 編，廣東人民出版社 出版，2002年5月，第173頁，ISBN 7-218-03949-9。
*《香港野花 第一冊》，魏遠娥、洪烈招、陳淑瓊、陳愛強 著，香港漁農自然護理署，2007年，第138-139頁，ISBN 978-988-211-344-2。
*《嘉道理農場暨植物園植物保育叢書第三號 嘉道理農場暨植物園植物導賞圖冊》，雷頌宇、邵靄賢、周錦超、馮劍勇 著，2005年，第56頁，ISBN 962-8869-23-X。
*《深圳野生植物》 第174页　　中国林业出版社 ISBN 7-5038-2677-0

## 攷

## 連出去

* 無聲的鈴兒 | 吊鐘花 綠洲 Oasistrek
* 倒掛金鐘，吊鐘花 翼報
*  倒挂金钟 Fuchsia hybrida Hort. ex Sieb. et Voss. 中国植物志
* 吊鐘花Fuchsia 袁曉輝博客
* 吊鐘 樹木谷

類:吊鐘屬
類:落葉植物

類:花卉
油杉

**油杉**（；學名：）係松科油杉屬嘅常綠喬木，喺中國廣東、廣西、香港、湖南、雲南、浙江、貴州同埋福建、越南北邊都可以搵到。

## 連出去
* Keteleeria fortunei Flora of China

類:油杉屬

類:喬木
類:觀葉植物
紫薇屬

**紫薇屬**（；學名：**）係千屈菜科下面一個屬，一共有大概55種植物，大多數唔係灌木就係喬木嘅。而家喺東亞、南亞、澳洲可以見到。

## 屬下品種
* 細葉紫薇
* 大花紫薇

## 攷
*
淡紫百合

**淡紫百合**（；學名：**'），又嗌**野百合'''（），係百合科百合屬嘅多年生草本植物，喺中國廣東、廣西、湖南、湖北、江西、安徽、福建、浙江、四川、雲南、貴州、海南，臺灣同日本嘅森林邊灌木林或山谷岩石牆邊地區都搵到。

## 樣
植株高1～2m，鱗莖似波，直徑2～5cm。葉互生，冇柄，似窄嘅披針，長7～15cm，闊6～20ｍｍ，向上逐漸變細。花單生或簇生，似把遮噉，花梗長3~10cm，有些少彎，花冠似喇叭，有香味；花瓣乳白但出面帶些少紅，有6嚿，頂端稍微向出面反卷些少；花芯6條，花柱3裂；每年6～8月開花。果屬蒴果，橢圓，有棱；每年9～11月結果。

## 用途
佢嘅花可以做盆景畀人睇。

## 有關嘅書
* 海南植物名录 第408页　　中国科技出版社 ISBN 978-7-03-036919-2
* 武汉植物图鉴 第499页　　湖北科学技术出版社 ISBN 978-7-5352-7422-9 
* 甘肃白水江国家自然保护区植物 第206页　　科学出版社 ISBN 978-7-03-039061-5

## 連出去

* （淡紫百合） Chinese Lily , Lilium brownii  香港野花網
* 野百合 Lilium brownii F.E.Br. ex Miellez SDCPS
* 野百合/淡紫百合 野生植物學堂
* 野百合 Lilium brownii PPBC
* 淡紫百合 OoCities

類:百合屬

類:花卉
類:香花樹種
木蘭

**木蘭**可以係：
*木蘭目
*木蘭科
*木蘭屬
*紫玉蘭
*木蘭縣

## 睇埋
*花木蘭
*木蘭花
木蘭科

**木蘭科**（；學名：**）係雙子葉植物綱木蘭目下面一個科嘅植物。喺中國嘅華南同東南亞嘅中南半島可以搵到。

呢個科嘅植物規律係：大多數都係常綠喬木或灌木；單葉互生，托葉比較大；而佢嘅花係大型單性或兩性品種，萼片同花瓣成日都好似下；佢啲果係蓇葖果，後邊成日開裂或唔開裂嘅翼果。

## 分類
喺植物研究學入面，木蘭科重可以細分成以下呢啲屬：

## 有關嘅書
*Cicuzza, D., Newton, A. and Oldfield, S. 2007. The Red List of Magnoliaceae Flora & Fauna International (FFI) and Botanic Gardens Conservation International (BGCI) report. ISBN 978-1-903703-23-6
*F. Xu, P. J. Rudall. Comparative floral anatomy and ontogeny in Magnoliaceae. Plant Systematics and Evolution April 2006, Volume 258, Issue 1-2, pp 1-15
*Hunt, D. (ed). 1998. *Magnolias and their allies*. International Dendrology Society & Magnolia Society. ISBN 0-9517234-8-0
夏萍

**夏萍**可以係：
* 夏萍 (演員)，香港演員
* 夏萍 (商人)，領袖傳播集團主席，佢喺2012年重新負責出《新晚報》
* 柯德莉·夏萍，英國演員
浪子嘅比喻

**浪子嘅比喻**係耶穌講嘅一個比喻，記載喺《新約聖經》《路加福音》第15章第11-32節。呢個故事係《路加福音》第15章裏面耶穌嘅比喻「三部曲」嘅最後一個，前面兩個比喻係迷羊嘅比喻同唔見錢嘅比喻。

## 聖經譯文

## 解釋
呢個比喻講到一個人有兩個仔，細仔向佢阿爸要求將應得嘅家產分畀佢，然後佢就去咗好遠嘅地方，亂咁使錢，過放縱嘅生活。後嚟啲錢用晒，嗰度又發生大饑荒，喺極大打擊之下，佢可以話係走投無路，已經冇其他辦法生活。無可奈何，為咗生活，佢去咗個農場做看豬，證明佢已經陷入絕望嘅困境之中。

細仔喺艱難嘅時刻裏面，醒悟過嚟，諗起自己屋企嘅溫暖。當一個人能夠醒悟就會有轉機，於是佢下定決心要返屋企。佢唔敢以仔嘅身份要求被接納，而係以最低級嘅僱工身份請求收容。阿爸卻畀佢一種驚人嘅看待，熱切為細仔籌備歡迎會，以迎接貴賓場合嚟準備一切。遠遠超過細仔佢所諗嘅，形成咗兩種鮮明嘅對比。

大仔喺田度做完嘢返嚟，聽到屋企度有音樂跳舞嘅歡笑聲，極為驚訝。因為自從細佬離開屋企之後，已經冇歡樂嘅聲音。當僕人話佢知，阿爸因為細仔平安無事噉返嚟，覺得好開心而搞宴會慶祝，大仔嘅反應係好嬲同好唔滿意。認為阿爸唔公平噉對佢，冇畀佢應得嘅待遇。大仔代表驕傲而自義嘅法利賽人，認為自己先至配得係模範嘅仔。阿爸唔會因為大仔冷漠嘅態度，而放棄迎接細仔嘅主意。呢個比喻解釋上帝對罪人回轉嘅歡迎同接納。

## 參考
柯德莉夏萍

**柯德莉夏萍**（，，，）係英國女演員同人道主義者。佢晚年做過聯合國兒童基金會親善大使。

## 生平
夏萍喺比利時布魯塞爾出世，喺1950—1960年代嘅美國影壇入面好出名。喺24歲嗰年，佢憑《金枝玉葉》攞到第25屆奧斯卡金像獎影后。佢從影超過卅年，雖然作品唔多，但佢精選劇本同嚴格揀過合作導演嘅堅持，令佢有一半以上嘅作品係出咗名嘅。不過佢喺死之前就加入慈善系列嚟以實際行動嚟實現佢嘅愛。

1993年1月20號晚，柯德莉夏萍喺瑞士禾州屋企喺睡夢中病逝，終年63歲。

## 參考

## 出面網頁

* 夏萍、柯德莉夏萍兒童基金（Audrey Hepburn Children's Fund）嘅官方網頁
* 
* 

類:英國電影女演員
類:英格蘭女演員
類:奧斯卡金像獎最佳女主角
銀海棗

**銀海棗**（；學名：），又叫**林刺葵**（），係棕櫚科刺葵屬嘅常綠喬木，產地一般喺印度、緬甸同埋中國內地嘅海南島、廣東同廣西等地。

## 形態
呢樖嘢嘅莖有宿存嘅葉柄響度，而樹葉有3——5m長，灰綠色，而且係好似羽毛噉嘅裂開咗嘅樣。

## 用途
呢種樹既可以用嚟做觀景樹，又可以用嚟做行道樹。

## 相

Image:Wild Date Palm (Phoenix sylvestris) female flowers at Narendrapur W IMG 4056.jpg|花乸
Image:Wild Date Palm (Phoenix sylvestris) male flowers at Narendrapur W IMG 4059.jpg|花公
Image:Wild Data Palm-Yucatán-fruits-spines.jpg|果
Image:Wild Date Palm (Phoenix sylvestris)- lower trunk at Purbasthali W IMG 1660.jpg|樹幹


## 出面網頁

*PACSOA Link
*NPGS / GRIN
*http://www.palmpedia.net/wiki/Phoenix_sylvestris

類:刺葵屬
類:四季常綠植物
類:喬木
類:觀葉植物
類:行道樹
茜木

**茜木**（學名：***Pavetta hongkongensis***），又叫**香港大沙葉**，係茜草科大沙葉屬下面一個種嘅植物，香港原生嘅常綠喬木。
大慶站

可以係：
*大慶站 (黑龍江)，位於黑龍江大慶薩爾圖區嘅鐵路站，屬濱洲鐵路
*大慶站 (臺灣)，位於臺灣臺中南區嘅捷運站，重整緊，屬烏日文心北屯線
## 近似
*大慶車站，位於臺灣臺中南區嘅鐵路站，屬臺中線
大慶站 (黑龍江)

**大慶站**（）係位於中國黑龍江大慶薩爾圖區嘅火車站，屬濱洲鐵路。呢個站距離哈爾濱站159公里，而離滿洲里站重有776公里。而家係一等站，旅客可以上落，行李可以包起托運。

## 史
光緒二十八年（1902年）3月28號，呢個站開站，當時站名嗌做，站名係根據當地地名薩爾圖，係個五等站，喺遞年東清鐵路北段通車時，薩爾圖站係33個營業站之一，佢亦係大慶當地第一個火車站。

滿洲國時期，車站設施由俄式改成日式，同時薩爾圖站昇爲四等站。

由於發掘大慶油田，薩爾圖站前所未有噉變到好繁忙。1961年，擴建成二等站，由3條股道擴增到10條，加闊埋站臺、站廳；1977年4月1號，站名改成大慶站；1985年，年貨運量380萬噸，昇爲一等站；2000年時，日均發客八千人，客票年收9502萬人民幣。大慶站曾經係大慶嘅鐵路樞紐，因爲車次開通多咗，佢嘅週邊演變成大慶嘅市中心；2000年後大慶有高校入駐，呢個站嘅客流量亦都猛增咗。2013年11月20號，大慶西站開通，大慶嘅鐵路樞紐由大慶站轉咗過去。

## 攷


類:黑龍江鐵路站
廣東木瓜紅

（學名：**）係野茉莉科木瓜紅屬嘅常綠喬木，原產中國華南同雲南地區，而家喺廣東、廣西同香港、雲南嘅次生林地區可以搵到。佢亦係瀕危物種之一。

## 樣
植株一般15m高。葉橢圓形，邊緣有疏鋸齒。花簇生，總狀花序，白色帶芳香，一次開5～8朵；每年夏天開花。果樣似橢圓形；每年冬天結果。

## 用途
植株可以做庭院嘅觀景植物。

## 有關嘅書
* 深圳野生植物 第185页　　ISBN 7-5038-2677-0

## 連出去

* 广东木瓜红 中国植物图像库
* 廣東木瓜紅 柴娃娃旅行隊
* 广东木瓜红 植物百科知识库
* Rehderodendron kwangtungense Chun  广东木瓜红 中国自然标本馆

類:木瓜紅屬
類:四季常綠植物
類:喬木
紅苞木

**紅苞木**（；學名：**'）又嗌**吊鐘王**（）、**紅花荷'''（），係金縷梅科紅花荷屬嘅常綠喬木，喺中國廣東、廣西同香港都可以搵到。

佢係嶺南常見嘅鄉土樹種。香港原生樹，列為保護植物，市內常見。

## 名
;紅花荷
由於佢開花時似夏天嘅蓮花，所以啲人嗌佢做「紅花荷」。
;吊鐘王
由於佢嘅花樣似吊鐘，加上體積好大下，所以「吊鐘王」個名係噉嚟。

## 樣
植株高30m，樹幹超直。葉三出脈，上邊深綠有光澤，下邊灰白。花屬頭狀花序，紅色，向下耷，花瓣邊乳桃紅，雖樣似吊鐘，但比較大，開花時個樣似夏天時嘅蓮花；每年1月底到3月底開花。

## 適應環境
細樖仔時黑墨墨環境，大樖時好鍾意喺有陽光嘅地方生，尤其喺花崗岩、砂頁岩整成嘅紅黃泥同酸性至微酸性紅泥地方生。

## 用途
植株可以做綠籬植物同庭院植物，亦可以做花卉。佢嘅梗可以做木材，色澤比較靚兼結構細，可以做家具、車、船、膠合板同貼面板用材等。

## 連出去
* 红花荷 中國科學院華南植物園
* 低头含羞形似吊钟的红花荷 中國科學院華南植物園
* 紅花荷 樹木谷
* 吊鐘王/紅花荷/紅苞木 可觀自然教育中心暨天文館
*  红花荷 Rhodoleia championii Hook. f. 中国植物志

類:紅花荷屬

類:喬木
類:木材
類:花卉
類:鄉土樹種
類:綠籬植物
石筆木

**石筆木**（；學名：**）係山茶科石筆木屬嘅常綠喬木，喺中國嘅廣東、廣西、湖南、雲南地區都可以搵到。

## 樣
植株高9m，樹皮暗啡色。葉厚革質，濃綠兼有光澤。花單生，大而靚，白色，通常生喺枝頂，花瓣有軟毛；每年6月開花。果屬蒴果，樣似個大波，好多時爆裂。籽紅色。

## 用途
植株可以做綠籬植物同行道樹，花可以俾人睇。
### 藥用

佢嘅根同葉可以做藥，有消食化積嘅功效。

## 有關嘅書
* 《深圳野生植物》 第69页　　ISBN 7-5038-2677-0

## 連出去

* 石筆木 樹木谷
* 哀．石筆木 WeShare

類:石筆木屬
類:四季常綠植物
類:喬木

類:行道樹
類:花卉
類:觀葉植物
類:綠籬植物
青皮樹

**青皮樹**（；學名：**）係鐵青樹科青皮樹屬嘅常綠喬木，喺中國嘅廣東、廣西、江西南邊、貴州南邊、湖南南邊、福建、雲南、四川先至搵到。

## 有關嘅書
* 海南植物名录 第244页　中国科技出版社　　ISBN 978-7-03-036919-2
* 南岭植物名录 第176页　中国科技出版社　　ISBN 978-7-03-031223-5

類:青皮樹屬

類:喬木
葛量洪茶

**葛量洪茶**（，學名：**'），又叫**大苞山茶'''（），係山茶科山茶屬嘅常綠喬木仔，原產地喺香港。而家喺香港嘅大帽山、馬鞍山，廣東等地先至搵到。佢喺香港被列為瀕危植物，喺廣東亦被列入《廣東省珍稀瀕危植物圖譜》。

## 名同史
葛量洪茶1955年喺香港大帽山上面俾人發現，而個名就出自嗰時香港總督——葛量洪。

## 形態
葛量洪茶一般有8米高。葉係橢圓形嘅冇毛革質品種，上尖下圓，邊有細鋸齒；葉柄一般8~12mm長。而花一般大又白兼冇柄；苞片同萼片係圓形，有8嚿花瓣；子房有毛，花柱一般2cm長；中間有好多金黃色嘅花蕊；花期係每年3~4月。而佢嘅果好似個波噉，有3到4個室。

## 有關嘅書
* 张宏达，1991：广东植物志2：127　广东科技出版社
* 张宏达，1998：中国植物志49(3): 6　图版1：1-2　科学出版社
* 闵天禄，2000：世界山茶属的研究 223-224　图版44：4-6　云南科技出版社

## 出面網頁
* 大苞山茶/葛量洪茶 rthk.hk 香港電台網站
* 葛量洪茶 中文百科在線
* 大苞山茶 樹木谷
* 探遊綠港島：大潭、茶花與自然美 長春通訊

類:山茶屬

類:喬木
類:花卉
克氏茶

**克氏茶**（；學名：**'），又嗌**紅皮糙果茶'''，係山茶科山茶屬嘅常綠喬木，喺香港同廣東、廣西、澳門、福建、江西同浙江嘅低海拔林入面先至搵到。

佢亦係華南常見嘅植物。

## 樣
植株高5～7m，樹皮紅。葉硬革質，橢圓或蛋形，邊緣有細橛齒。花頂生到單生，花冠白，有6～8嚿花瓣；每年春天開花。果屬蒴果，似大隻波子噉；每年夏秋季結果。

## 用途
植株成日喺窄路嘅巷邊仔、山石同角落頭種。亦有時用嚟做庭院嘅觀景植物。

## 有關嘅書
* 植物百科全图鉴 第379页　人民邮电出版社　　ISBN 978-7-121-37843-0

## 連出去
* 55-紅皮糙果茶 柴娃娃植物網
* 紅皮糙果茶 認識植物
* 紅皮糙果茶 香港植物標本室

類:山茶屬

類:喬木
類:觀葉植物
金花茶

**金花茶**（；學名：**'或**'）係山茶科山茶屬下面一個種嘅常綠細喬木或者灌木。原產地喺中國嘅廣西地區。喺越南同中國廣西等地嘅非鈣質土嘅山地常綠林入面先至可以見到佢。呢樖嘢可以用嚟做庭院嘅睇花同美化品種。

## 形態
*樹皮：灰白色兼平滑。
*樹葉：
*:形狀：闊披針形到長橢圓形
*:生育品種：互生。
*花：
*:色：金黃色
*:性：單生葉腋或近頂生
*:花瓣：肉質兼有蠟嘅光澤，9——11嚿
*:樣（開花嗰時）：似杯／壺／碗
*:直径：去到6厘米
*:花期：10～12月

## 文化
### 金花茶公園

喺中國嘅廣西壯族自治區南寧市，有間用咗金花茶嚟做名嘅公園——「金花茶公園」。

## 攷
* World Conservation Monitoring Centre 1998.  ''Camellia chrysantha''.   2006 IUCN Red List of Threatened Species.   Downloaded on 21 August 2007.
* 植物熊猫“茶花之王”---金花茶 青龙山庄-中国百香果网

類:四季常綠植物
類:喬木
類:灌木
杜鵑花

**杜鵑花**（；學名：）；第個名係**映山紅**（）、**滿山紅**（）或**山石榴**（）；佢係杜鵑花科嘅一種細喬木。佢唔單止有常綠同埋落葉品種嘅同時，甚至重有單瓣同多瓣嘅品種。喺北半球邊個地區入面都有好多杜鵑花響度。呢種花喺全球嚟講，有成800個品種響度。

## 花嘅樣
呢樖嘢嘅花都好靚吓。花嘅樣係好似條漏斗噉，有深紅、淡紅、玫瑰、紫、白等好多隻顏色響度。呢啲花喺春天嗰陣成日開，一開咗之後成山都好靚吓，好似個彩霞兜嗮成座森林噉。所以成日俾人話「花嘅西施」。而啲花重可以當成水果嚟食，味道係有埐酸味，但係一次唔可以食得太多，唔係嘅話好容易導致鼻出血。呢啲花有好多單瓣同多瓣嘅品種出嚟。

## 適應能力
呢啲花好鍾意喺有酸性嘅泥土嗰度生，如估喺帶有Ca質嘅地嗰度唔單止生得唔好嘅同時，甚至唔生都有。所以有啲泥土學研究專家成日將杜鵑花話成係酸性泥土嘅標記物種。

## 文化
### 有關古仔
喺古代嗰陣，有位嗌杜宇嘅蜀國皇帝好鍾意佢嘅百姓。不過佢死咗之後，佢啲魂魄就變成隻杜鵑喺每年嘅春天飛嚟嗌醒啲百姓，不過之後好快嗌到個嘴出咗血重滴咗落地下而染紅咗成山嘅杜鵑花。
### 中華文化
喺中國內地，五顏六色嘅杜鵑花嗌醒咗人對生活非常之熱烈同好靚嘅感情，重話清楚中華人民嘅繁榮富強同幸福嘅生活。
### 尼泊爾國花
喺南亞嘅尼泊爾入面，佢嘅國花就係杜鵑花，甚至連國徽都有開咗嘅杜鵑花響度。
### 香港
喺2008年3月14號開始，香港郵政推出咗「香港花卉」嘅特別郵票，其中二蚊五毫嘅郵票圖案方面，就係用咗杜鵑花嘅嘢。
### 朝鮮
喺東亞嘅朝鮮入面，佢嘅國花係迎紅杜鵑嘅杜鵑花。而朝鮮嗰邊成日話佢係「金達萊」（）。

## 圖集

File:Pink Rhododendron.jpg|樹形杜鵑
File:Rhododendron decorum ssp diaprepes -1.jpg|高尚大白杜鵑
File:Wild Rhododendrons in Kashmir.jpg|克什米爾野生杜鵑
File:Rhododendron luteum (flower).jpg|歐洲黃杜鵑
File:Sorakuen16st3200.jpg|神戶市相樂園嘅杜鵑花
File:Rhododendron nudiflorum.JPG|杭州嘅杜鵑花
File:Rhododendron_1_Fcb981.JPG
File:A Unidentified Rhododendron blüte 123.jpg
File:A Rhododendron buds wp uf.jpg


## 有關嘅書
* 中国少年儿童百科全书 自然·环境 第418——419页　浙江教育出版社  ISBN·7-5338-1946-2/G·1942

## 出面網頁

* 陽明山的杜鵑花
* 杜鵑1
* 香港中文大学
* 杜鵑3
* 台灣可以看到杜鵑花的地方
* 杜鵑花, Dujuanhua 藥用植物圖像數據庫 (香港浸會大學中醫藥學院)
* 照白杜鵑, Zhaobaidujuan 藥用植物圖像數據庫 (香港浸會大學中醫藥學院)


類:喬木
類:四季常綠植物
類:落葉植物
類:花卉
類:藥用植物
何智麗

**何智麗**（；；；）；喺日本嗰邊嗌**小山智麗**（；；）；佢係一位女子乒乓波隊教練，喺中國上海出世。雖然話佢喺1989年嫁咗畀日本嘅工程師小山英之之後就改咗名，但係喺2000年就離咗婚。而佢嘅個人簽名方面，喺日本嗰邊成日簽「小山智麗」，而喺中國內地嗰邊成日簽「何智麗」。

## 生平
何智麗係喺1964年9月30號出世喺中國上海，不過到咗佢13歲嗰陣（1977年）就入咗盧灣區業餘體校嗰度搞訓練；甚至喺1978年入埋中國國家乒乓波隊。到咗1984年嘅第7屆亞洲乒乓波錦標入面攞咗女單冠軍同混雙亞軍嘅同時，重幫埋中國隊攞咗女團冠軍。甚至喺1985年幫中國女團隊攞咗第38屆世界乒乓波錦標嘅冠軍，同埋1986年嘅第十屆亞運會女單同女雙嘅2個亞軍同女團嘅集體亞軍。雖然話喺1987年嘅第39屆世界乒乓波錦標攞咗女單冠軍同女雙第三名，但係呢次比賽入面由於俾中國教練話放水輸咗比賽混雙比賽，不過佢喺女單八強入面冇理到領導嘅要求而擊敗咗隊友管建華，入咗決賽嘅同時，甚至連冠軍都攞埋。到咗1988年，雖然話佢攞咗第九屆亞洲乒乓波錦標嘅女單冠軍同女雙季軍，但係嗰年冇入選到年度奧運會嘅比賽資格係可能俾人話1987年嗰時因為冇放水嘅緣故之後先至自己宣佈退出中國國家隊，加上嗰時好多大陸媒體封殺咗呢個報道，當何智麗冇到噉。

喺1989年同日本工程師——小山英之結咗婚之後跟老公改咗姓做「小山智麗」。佢喺1994年代表日本隊參加廣島亞運會入面攞咗女單冠軍。小山智麗之所以代表日本隊參賽係因為嗰時嘅中國媒體特登封殺1987年嘅假波頭條，搞到好多中國大陸嘅波迷話佢係漢奸。後嚟呢單嘢慢慢先至俾人透露出嚟，重有啲人話多謝佢挑戰咗超級唔合理嘅體制而搞出比較犀利嘅勇氣。

佢甚至喺1996年同2000年代表咗日本隊參加咗奧運會，不過佢無緣最後四強。嗰年重係攞咗亞洲乒乓波錦標冠軍。而佢老公同何智麗結婚嘅事喺1997年其先至俾人發現咗之後，跟住喺2000年就離咗婚。跟住喺之後，佢就去咗日本嘅大阪池田銀行隊做乒乓波嘅教練同時，甚至重有時返去上海度探親。

## 註

## 出面網頁
* 国际乒乓球联盟数据
嘉麗絲姬莉

**嘉麗絲姬莉**（，）係美國電影演員，1954年憑《鄉下姑娘》攞到第26屆奧斯卡金像獎最佳女主角，1956年嫁畀摩納哥親王蘭尼埃三世做王妃。

## 拎出去

*  
* Princess Grace Foundation – USA 

類:奧斯卡金像獎最佳女主角
梅麗史翠普

**梅麗史翠普**（，通常叫**Meryl Streep**，）係美國荷里活女演員，1977年憑《》出道，1978年憑《獵鹿者》攞到佢第一個奧斯卡金像獎最佳女配角提名，1979年憑《克藍瑪對克藍瑪》成為奧斯卡金像獎最佳女配角，1982年同2011年分別憑《》同《》兩次成為奧斯卡金像獎最佳女主角。佢嘅奧斯卡提名同金球獎提名次數未有人打破到紀錄。

## 出面網頁

* 
* 奧斯卡金像獎提名同得獎名單：1980年／1983年／2012年
* 
* 
* 
*
荷爾芭莉

**荷爾芭莉**（，）係美國電影演員，2001年憑《》成為第74屆奧斯卡金像獎最佳女主角。

## 出面網頁

* 
* 2002 | Oscars.org | Academy of Motion Picture Arts and Sciences 
* 
* 
* 
* 
* 
* 

類:奧斯卡金像獎最佳女主角
珍妮花雅麗絲頓

**珍妮花雅麗絲頓**（，）係美國演員，2002年憑處境喜劇《老友記》攞到艾美獎同金球獎喜劇類最佳女主角。佢亦參演過唔少荷里活電影。

## 出面網頁
姬莉波姬

**姬莉波姬**（，）係英國模特兒兼電影演員，比較出名嘅角色係2010年美國科幻電影《變種食人䱽3D》做女主角。
姬蒂白蘭芝

**姬蒂白蘭芝**（，）係澳洲電影演員，憑2013年電影《情迷藍茉莉》成為第86屆奧斯卡金像獎最佳女主角。

## 出面網頁

* 奧斯卡金像獎提名同得獎名單：2005年／2014年
* 
* 
* 
* 
*
希拉莉絲韻

**希拉莉絲韻**（，）係美國電影演員，1999年同2004年分別憑《沒哭聲的抉擇》同《擊情》兩次攞到奧斯卡金像獎最佳女主角。

## 出面網頁

* 奧斯卡金像獎提名同得獎名單：2000年／2005年
* 
* 
* 
* 
* Hilary Swank | Biography & Facts | Britannica.com 
* 
* 

類:奧斯卡金像獎最佳女主角
謝茜嘉蘭芝

**謝茜嘉蘭芝**（，）係美國電影女演員，憑1994年《》成為第67屆奧斯卡金像獎最佳女主角。

## 出面網頁

* 奧斯卡金像獎提名同得獎名單：1983年／1995年
* 
* 
* 
* 
* 
* 

類:奧斯卡金像獎最佳女主角
法蘭絲麥杜雯

**法蘭絲麥杜雯**（，）係美國電影演員，憑1996年電影《雪花高離奇命案》同2017年電影《廣告牌殺人事件》成為第69屆同第90屆奧斯卡金像獎最佳女主角。

## 出面網頁

* 奧斯卡金像獎提名同得獎名單：1997年／2018年
* 
* 
* 
* 

類:奧斯卡金像獎最佳女主角
昇降級制度

喺職業體育裡邊，**昇降級制度**指賽季結束之後，俱樂部基於賽季表現而昇入高級聯賽或降入低級聯賽嘅制度。通常情況下，喺實行昇降級制度嘅聯賽系統裡邊，喺低級聯賽裡邊表現最好嘅俱樂部，下個賽季會昇入高一級嘅聯賽；而喺高級聯賽裡邊表現最差嘅俱樂部，下個賽季就會降入低一級嘅聯賽。喺兩個俱樂部排名一樣嘅情況下，有啲聯賽會通過附加賽來決定焉個俱樂部唔使降級。但係有時俱樂部都有可能其他問題而被體育協會強制降級，例如：
*祖雲達斯同AC米蘭喺2006年意大利足球電話門事件而罰降級到意乙聯賽；
*廣州醫藥（今日嘅廣州恆大淘寶）同成都謝菲聯（2013年解散）因為喺2009賽季被人剢爆喺2006賽季參與打假球，而俾中國足協由中超聯賽降入中甲聯賽。

昇降級制度喺全球各地嘅好多職業體育聯賽系統都存在，甚至有啲國際競賽（例如世界冰球錦標賽同世界青年冰球錦標賽）都有昇降級制度。此外，歐洲歌唱大賽同世界電子競技大賽都有唔同形式嘅昇降級制度。北美洲（美國同加拿大）係目前昇降級制度最唔流行嘅地區。

## 參考
烏坵

**烏坵鄉**係中華民國嘅一個行政區，原屬於福建省莆田縣，1954年起改由金門縣代管，總面積係1.2平方公里，由大坵和同埋小坵島組成，行政區劃分為二個村。

## 參考
蘇珊莎朗頓

**蘇珊莎朗頓**（，）係美國電影演員，憑1995年《》成為第68屆奧斯卡金像獎最佳女主角。

## 出面網頁

* 1996 | Oscars.org | Academy of Motion Picture Arts and Sciences
* 
* 
* 
* 
* 

類:美國電影女演員
類:奧斯卡金像獎最佳女主角
卡爾·齊士

**卡爾·齊士**（；普譯：**卡爾·蔡司**；）係一位德國光學儀器師傅及企業家，卡爾·蔡司公司嘅主要創辦人。卡爾·齊士本人亦都對透鏡製造作出徂重大貢獻，為現代透鏡工業奠定徂基礎。

## 參考



類:德國科學家
方紹聰

**方紹聰**（，）係香港無綫電視基本藝人合約男藝員。

## 簡歷
方紹聰細個嗰陣喺慈雲山度大，以前喺油麻地中華基督教會灣仔堂基道小學同聖文德書院畢業。

方紹聰透過2009年第24期無綫電視藝員訓練班入行，曾經參演過唔少電視劇，代表作包括2018年劇集《特技人》嘅特技人角色。

## 演出作品

### 電視劇（[[無綫電視]]）
*拆局專家
*完美叛侶
*不速之約
*你們我們他們
*為食神探
*老表，你好hea！
*天天天晴
*怒火街頭
*翻生武林
*降魔的
*我要做老闆
*老表，畢業喇！
*流氓皇帝 (2016年電視劇)
*花花世界花家姐
*巴不得媽媽...
*好心作怪
*九江十二坊
*東西宮略
*4 In Love
*愛情食物鏈
*衝線
*陪著你走
*叛逃
*單戀雙城
*末代御醫
*心路GPS
*On Call 36小時
*樓奴
*洪武三十二
*八卦神探
*幸福摩天輪
*法外風雲
*宮心計2·深宮計
*全職沒女
*再戰明天
*戀愛季節
*財神駕到
*耀舞長安
*舌劍上的公堂
*我們的天空
*拳王 (2012年電視劇)
*火線下的江湖大佬
*警犬巴打
*性在有情
*初五啟市錄
*收規華
*心理追兇 Mind Hunter
*大藥坊
*荃加福祿壽探案
*超能老豆
*換樂無窮
*醋娘子
*女警愛作戰
*依家有喜
*飛虎II
*仁心解碼II
*護花危情
*味想天開
*怒火街頭2
*無雙譜
*紫禁驚雷
*金枝慾孽貳
*與諜同謀
*東坡家事
*鐵馬戰車
*My盛Lady
*團圓 (香港電視劇)
*大太監
*點解阿Sir係阿Sir
*來自喵喵星的妳
*法證先鋒III
*真相 (無綫電視劇)
*回到三國
*殭
*幕後玩家
*潛行狙擊
*巨輪
*愛·回家之八時入席
*城寨英雄
*結·分@謊情式
*雷霆掃毒
*張保仔 (2015年電視劇)
*純熟意外
*一屋老友記
*心戰
*公公出宮
*造王者 (電視劇)
*情逆三世緣
*巾幗梟雄之義海豪情
*EU超時任務
*使徒行者
*迷
*誰家灶頭無煙火
*缺宅男女
*愛·回家
*棟仁的時光
*特技人
*堅離地愛堅離地
*降魔的番外篇 - 首部曲

### 節目主持（[[無綫電視]]）
*2021年：野外步出（J2）
*2021年：野外步出2（J2）
*2022年：貧窮限制想像（J2）
*2023年：真係唔好笑
*2023年：野外步出3玩野加大馬（J2）

## 節目
*Sunday扮嘢王
*街頭魔法王2

## 電影
*狂舞派
*我愛HK開心萬歲
*追龍
*拆彈專家
*掃毒
*我的情敵女婿
*速戰
*花明度

## 出面網頁
* 
* 
*
陳一天

**陳一天**（原名**陳堃**，，），係香港男演員，做過無綫電視同埋香港電視網絡藝員。

佢透過2004年無綫電視第18期藝員訓練班入行，用「陳堃」個名參演過唔少電視劇，出名角色有《學警雄心》嘅郭啟邦。2012年底轉投香港電視網絡，出名角色有《來生不做香港人》嘅彭世澤（無頭騎士）。因為香港電視網絡唔獲發牌，佢轉到中國大陸發展，之後改過個名叫「陳一天」。2015年，佢被香港知名監製鄧特希指定喺中國廣東電視台新劇《只有情永在》首次擔正做第一男主角，同都係香港電視網絡嘅女藝員黃芷晴一齊演出。

## 演出

### 電視劇（ViuTV）
*2023年：《極度俏郎君》 飾 八哥

## 出面網頁
*
*
*
俊暉華庭

**俊暉華庭**係香港住宅大樓，喺九龍紅磡蕪湖街118號，2001年起好，22層樓高，有80個住宅單位，發展商係恆基兆業地產。
## 參考
*紅磡單幢樓俊暉華庭
嘉景軒

**嘉景軒**係香港住宅大樓，喺九龍紅磡必嘉街43號，2001年起好，15層樓高，有30個住宅單位，發展商係恆基兆業地產。
## 參考
*紅磡嘉景軒低價測市
*嘉景軒議價方式開售
盈采華庭

**盈采華庭**係香港服務式住宅大樓，喺九龍紅磡寶其利街123號，2001年起好，30層樓高，發展商係裕泰興。2004年曾經有計劃改做賓館用，但最後唔成事。

## 參考
*工廈改建酒店潮仍熱
維多利亞州旗

**維多利亞州旗**係澳洲維多利亞州嘅代表旗，同澳洲旗似，都係藍船旗做底加南十字星圖案，但多咗頂聖愛德華王冠。
Sunday靚聲王

《**Sunday靚聲王**》係個由香港電視廣播有限公司製作嘅綜藝節目，由汪明荃、鄭少秋、林曉峰主持，喺香港時間2015年2月15日號逢禮拜日晚21:00 - 22:00喺翡翠台同高清翡翠台播出。節目內容係分享經典金曲，同啲舊時趣事為主。

## 睇埋
*《Sunday扮嘢王》
*《J2靚聲王》
瑞士㗎啡室

**瑞士㗎啡室**係香港茶餐廳集團，有6間分店，馳名瑞士雞翼同咖央西多士。2014年12月開幕嘅北角分店係24小時通宵營業。

## 分店
* 中環利源西街12號地下
* 灣仔灣仔道128-150號明豐大廈1樓B舖
* 荔枝角青山道658號福至工業大廈地下
* 葵涌葵昌路9-15號貴豐工業大廈地下
* 新蒲崗雙喜街19號雙喜工業大廈地舖
* 北角炮台山英皇道125-133號地舖

## 參考